Αρωμα γυναικας: Φλογερά ειδύλλια και παθιασμένοι έρωτες\nΗ Ιστορία στην υπηρεσία των πλέον πολυτάραχων δεσμών...\nΟ έρωτας είναι ένα βάσανο και τα ζευγάρια της λίστας μας μπορούν να το αποδείξουν με τον πλέον κατηγορηματικό τρόπο.\nΑπό θυελλώδη ειδύλλια και γάμους που τράνταξαν την οικουμένη μέχρι και σχέσεις που δεν ευοδώθηκαν ή κατέληξαν σε αποκεφαλισμό(!), η ιστορία του έρωτα είναι μια παλιά και πονεμένη ιστορία.\nΔέκα ιστορικά ντουέτα επεκτείνουν λοιπόν το ερωτικό φάσμα από το θαυμαστό και το ζηλευτό μέχρι και το μακάβριο.\nΗ Marie-Josephe-Rose de Beauharnais, η 32χρονη κυρία της υψηλής κοινωνίας, ήταν ήδη χήρα και μητέρα δύο παιδιών όταν γνώρισε τον 26χρονο Ναπολέων Βοναπάρτη στα τέλη του 18ου αιώνα. Η κοσμική κυρία δεν έδειξε κανένα ενδιαφέρον για τον φέρελπι νεαρό στρατιώτη, ο οποίος αντιθέτως δάγκωσε αμέσως τη λαμαρίνα. Ο εραστής της Beauharnais επέμενε μάλιστα -για να την ξεφορτωθεί βολικά- να παντρευτεί τον Ναπολέοντα, κι αυτή, μην έχοντας τρόπο να θρέψει τα παιδιά της, δέχτηκε απρόθυμα. Μέχρι να τελεστεί ο γάμος τους το 1796, ο Ναπολέων ήταν ήδη σφόδρα ερωτευμένος με την Ιωσηφίνα, χωρίς εκείνη να ανταποδίδει τα αισθήματα. Μετά εκείνος έφυγε για τον πόλεμο στην Ιταλία και η κυρία φλέρταρε και ερωτοτροπούσε δεξιά και αριστερά, μέχρι τη στιγμή που οι ψίθυροι θα έφταναν στα αυτιά του και θα έχανε τη γη κάτω από τα πόδια του. Την πλήρωσε λοιπόν με το ίδιο νόμισμα, με μια σειρά από σύντομα ειδύλλια, και ξάφνου η Ιωσηφίνα τον ερωτεύτηκε και έγινε πιστή! Και μετά βέβαια ο Ναπολέων στέφθηκε αυτοκράτορας της Γαλλίας το 1804 και ήθελε επειγόντως διάδοχο, κάτι που δεν μπορούσε να του δώσει η Ιωσηφίνα, γι' αυτό και θα τη χωρίσει το 1809 και θα νυμφευθεί τη δούκισσα της Αυστρίας Maria-Louise, που θα του προμήθευε τον πολυπόθητο γιο. Κατόπιν ήρθε η στρατιωτική πανωλεθρία και η εξορία του Ναπολέοντα το 1814, γεγονός που θα χώριζε το ζευγάρι. Η Ιωσηφίνα ωστόσο, ακόμα ερωτευμένη με τον πρώην άντρα της, πρότεινε να πάει να τον συναντήσει στην εξορία του, πέθανε ωστόσο πριν να προλάβει να κάνει το ταξίδι. Σύμφωνα με τον γιατρό της, ο λόγος του θανάτου της ήταν η πληγωμένη της καρδιά. Ο Ναπολέων θα επέστρεφε τελικά στο Παρίσι, όπου κάθε μέρα θα περνούσε από τον κήπο της Ιωσηφίνας, θα έκοβε μια βιολέτα και θα τη φορούσε στο πέτο του μέχρι τον θάνατό του το 1821...\nΠρίγκιπας Εδουάρδος και Wallis Simpson\nΟ Εδουάρδος ήταν διάδοχος του βρετανικού θρόνου το 1931, όταν γνώρισε τη Wallis Warfield Simpson σε μια κοινωνική εκδήλωση. Παρόλο που δεν ήταν κεραυνοβόλος έρως, το ειδύλλιο φούντωνε μέσα τους. Υπήρχε ωστόσο ένα πρόβλημα: η Simpson δεν ήταν κατάλληλη για το πλευρό του πρίγκιπα, γιατί ήταν Αμερικανίδα και παντρεμένη. Η πίεση θα γινόταν ακόμα πιο έντονη το 1936, όταν ο βασιλιάς Γεώργιος V -πατέρας του Εδουάρδου- πέθανε και ο Εδουάρδος έγινε βασιλιάς. Η στέψη ωστόσο δεν θα γινόταν ποτέ. Ο πρωθυπουργός της χώρας συμβούλευσε τον Εδουάρδο ότι η Simpson, ακόμα κι αν χώριζε, δεν θα μπορούσε ποτέ να εμφανιστεί βασίλισσα στο πλευρό του και εκείνος απαρνήθηκε επιτόπου τον θρόνο! Ο νεότερος αδερφός του θα στεφόταν βασιλιάς και ο Εδουάρδος θα απαρνιόταν τους τίτλους του (ακόμα και τον τίτλο του δούκα του Ουίνδσορ) για να παντρευτεί μια κοινή θνητή. Η Simpson πήρε το πολυπόθητο διαζύγιό της το 1937 και οι δυο τους παντρεύτηκαν ευθύς αμέσως, περνώντας ήσυχα την υπόλοιπη ζωή τους στη Γαλλία...\nRobert Browning και Elizabeth Barrett Browning\nΗ Elizabeth Barrett έδειξε την κλίση της στη λογοτεχνία από μικρή, με τις πρώτες της ποιητικές συλλογές να συγκεντρώνουν διθυραμβικές κριτικές. Ο πατέρας της, Edward Barrett Moulton, αγαπούσε τα 12 παιδιά του πολύ, δεν ήθελε ωστόσο να δει κανένα να παντρεύεται. Ποτέ! Και οι τρεις κόρες του τον έτρεμαν πολύ για να μην τον υπακούσουν. Κι εκεί μπαίνει ο Robert Browning, επίσης ποιητής, που γνώρισε την Barrett μέσα από τα ποιήματά της το 1844. Μαγεμένος από τη γραφή της, ξεκίνησαν να αλληλογραφούν την επόμενη χρονιά, εκείνη στα 39 της κι αυτός στα 33 του. Η γραπτή επικοινωνία εξελίχθηκε σε συχνές επισκέψεις του Browning, γεγονός που κατέληξε σε έναν τρελό και παθιασμένο έρωτα. Φοβούμενη την αντίδραση του πατέρα της, η Barrett θα παντρευόταν μυστικά τον εκλεκτό της το 1846 και θα έφευγαν για την Ιταλία. Ο πατέρας της δεν θα τη συγχωρούσε φυσικά ποτέ και δεν θα απαντούσε στα απεγνωσμένα γράμματά της, ωστόσο η Barrett θα παρέμενε εξαιρετικά ευτυχισμένη στο πλευρό του Browning. Θα έκαναν έναν γιο και θα ζούσαν αρμονικά μέχρι το 1861, όταν η Barrett θα πέθαινε στα χέρια του πολυαγαπημένου της συζύγου...\nΈνα από τα πλέον παθιασμένα και καταστροφικά ειδύλλια στην ιστορία του έρωτα είναι αναμφίβολα αυτό των ηθοποιών Ρίτσαρντ Μπάρτον και Ελίζαμπεθ Τέιλορ. Το ζευγάρι πρωτογνωρίστηκε το 1963 στα γυρίσματα της «Κλεοπάτρας», με την Τέιλορ να είναι στα 29 της και παντρεμένη με τον τέταρτο άντρα της, την ώρα που ο 38χρονος Μπάρτον ήταν παντρεμένος με τη δεύτερη γυναίκα του. Η Liz και ο Dick έγιναν αμέσως αχώριστοι και μέχρι το 1964 είχαν ήδη χωρίσει τους συζύγους τους και έκαναν τον δικό τους γάμο. Το περίφημο ζεύγος του Χόλιγουντ θα πρωταγωνιστούσε σε 11 ταινίες και θα έβγαζε εκατομμύρια, ο εθισμός τους ωστόσο στο αλκοόλ και τις ουσίες θα έκανε τον γάμο θυελλώδη: χωρισμός το 1974, (ξανα-)παντρειά το '75 και πάλι χωρισμός το '76! Παρά τον οριστικό χωρισμό τους, δεν απομακρύνθηκαν ποτέ ο ένας από τον άλλον, διατηρώντας επαφή και τρυφερά αισθήματα. Κι αν ο θάνατος δεν προλάβαινε τον Μπάρτον το 1984, μπορεί να δοκίμαζαν και τρίτη φορά...\nΤο ζευγάρι παίρνει μπόλικους πόντους ως θυελλώδης δεσμός από το γεγονός και μόνο ότι πέθαναν για τον έρωτά τους! Η Κλεοπάτρα, βασίλισσα της Αιγύπτου τον 1ο αιώνα π.Χ., διέθετε τα θέλγητρα και τη δύναμη να διεγείρει κάθε άντρα, ακόμα και τον αυτοκράτορα της Ρώμης. Έγινε λοιπόν ερωμένη του Ιουλίου Καίσαρα. Το 44 π.Χ. ωστόσο ο Καίσαρας θα δολοφονούταν και τρεις άντρες θα ένωναν τις δυνάμεις τους στον θρόνο της Ρώμης, μεταξύ αυτών και ο ρωμαίος πολιτικός και στρατηγός Μάρκος Αντώνιος. Ο Αντώνιος θα καλούσε την Κλεοπάτρα στη Ρώμη το 41 π.Χ., για να εξασφαλίσει τη στρατηγική συμμαχία με την Αίγυπτο, αυτό που θα έβρισκε ωστόσο ήταν ο κεραυνοβόλος έρωτας! Για πολιτικούς λόγους θα παντρευτεί βέβαια την αδερφή του Οκταβιανού, το 36 π.Χ. ωστόσο θα επισκεφτεί την Αίγυπτο και θα αφεθεί στην αγκαλιά της Κλεοπάτρας. Το φλογερό ειδύλλιο δεν στερούταν βέβαια πολιτικών σκοπιμοτήτων, με τον Αντώνιο να διαθέτει εξουσία και την Κλεοπάτρα άφθονο χρήμα. Η συμμαχία Ρώμης-Αιγύπτου δεν εκτιμήθηκε φυσικά απ' όλους και όταν ο Αντώνιος αποφάσισε να χωρίσει την αδερφή του Οκταβιανού για να παντρευτεί την Κλεοπάτρα, αυτό αποτέλεσε μια πρώτης τάξεως αφορμή για πόλεμο: ο Οκταβιανός θα οδηγούσε τις λεγεώνες του ενάντια στον παλιό του σύμμαχο, όχι ωστόσο χωρίς μελόδραμα. Όταν καλοθελητές ενημέρωσαν τον Αντώνιο για την υποτιθέμενη αυτοκτονία της Κλεοπάτρας, αυτός συντετριμμένος θα αυτοκτονήσει με το σπαθί του. Η Κλεοπάτρα ήταν φυσικά ζωντανή και τελικά θα πιανόταν αιχμάλωτη. Εδώ ο θρύλος το θέλει ότι με κάποιον τρόπο τρύπωσε ένα δηλητηριώδες φίδι στο κελί της, το οποίο και άφησε να τη δαγκώσει για να πεθάνει. Όπως κι αν έχει η πραγματικότητα, γεγονός είναι ότι οι δυο τους θάφτηκαν δίπλα-δίπλα...\nΜεγάλη Αικατερίνη και Grigory Potemkin\nΣτη Ρωσία του 1762, ο τσάρος Πέτρος III είχε στο πλευρό του τη δαιμόνια Αικατερίνη. Αυτή ήταν πανούργα, αυτός το ακριβώς αντίθετο, δεν χρειάστηκε λοιπόν παρά μόνο έναν χρόνο για την Αικατερίνη να τον εκθρονίσει (και να βάλει να τον σκοτώσουν), αναλαμβάνοντας τα ηνία της χώρας. Εραστής της τσαρίνας ήταν ο Grigory Potemkin, ένας στρατιώτης με πομπώδες ταμπεραμέντο, που το μόνο που το ξεπερνούσε ήταν το θράσος του. Στα επόμενα χρόνια, η Αικατερίνη θα αναγόρευε τον Potemkin πολιτευτή, κόμη και τελικά διοικητή των στρατευμάτων της. Παρά το γεγονός ότι οι δυο τους θα χώριζαν τελικά το 1776 και η Αικατερίνη θα διατηρούσε πολυάριθμες (και περιβόητες) σχέσεις, ο Potemkin ήταν η πραγματική της αγάπη. Όταν πέθανε, η τσαρίνα έπεσε σε βαθιά κατάθλιψη, την οποία και ξεπέρασε φυσικά σε άλλες αγκαλιές, οι ιστορικοί ωστόσο πιστεύουν ότι μετά τον θάνατό του η Αικατερίνη δεν θα ήταν ποτέ πια η ίδια...\nΗ Γιόκο Όνο ήταν μια avant-garde μουσικός και καλλιτέχνις με ταραχώδες παρελθόν. Γόνος αριστοκρατικής ιαπωνικής οικογένειας, είχε ήδη παντρευτεί δύο φορές, είχε μια κόρη, ενώ είχε επίσης νοσηλευτεί σε ψυχιατρείο. Το 1966 θα γνώριζε τον Τζον Λένον σε ένα από τα σόου της. Ο Λένον, ήδη αστέρας πρώτου μεγέθους, ήταν παντρεμένος και είχε έναν γιο. Το παθιασμένο τους ειδύλλιο θα κατέληγε να χωρίσουν τους συζύγους τους και να παντρευτούν το 1969, όχι ωστόσο χωρίς παρατράγουδα. Σύντομα οι Beatles, που ήταν ήδη στα μαχαίρια, θα χώριζαν και όλοι θα κατηγορούσαν την Όνο, που είχε «δηλητηριάσει» τη μουσική του Σκαθαριού με πειραματικούς ήχους. Το ζευγάρι προσπάθησε να αγνοήσει τα σχόλια του Τύπου και των φίλων, ήταν όμως αμφότεροι διασημότητες και η ζωή τους ήταν έκθετη στο πλήθος και την κριτική. Το 1973 θα χώριζαν και ο Λένον θα συνδεόταν ερωτικά με τη βοηθό του May Pang, με τις ευλογίες μάλιστα της Όνο. Ο παθιασμένος έρωτάς τους δεν θα καταλάγιαζε ωστόσο και έναν χρόνο αργότερα θα ξανάσμιγαν, με τον δεσμό τους να αποφέρει και έναν γιο. Η ευτυχία δεν έμελλε να κρατήσει πολύ, καθώς το 1980 ο Λένον θα δολοφονούταν, πεθαίνοντας μάλιστα στα χέρια της. Η Όνο δεν έχει ξαναπαντρευτεί έκτοτε...\nAbelard και Heloise\nΠαρά το γεγονός ότι η θυελλώδης σχέση τους έλαβε χώρα 1.000 πριν, παραμένει ένα καυτό ειδύλλιο! Η Heloise ήταν μια πανέξυπνη μαθήτρια στο Παρίσι του 12ου αιώνα που την απασχολούσε ιδιαίτερα το θέμα της ανθρώπινης ύπαρξης. Για να τη βοηθήσει στην αναζήτησή της, ο θείος της Fulbert ζήτησε τη βοήθεια του πρώιμου φιλοσόφου Peter Abelard. Παρά το γεγονός ότι η διαφορά ηλικίας τους ανερχόταν στα 20 χρόνια, ένας φλογερός έρωτας θα τυλίξει το ζευγάρι και σύντομα η Heloise θα έμενε έγκυος. Το σκάνδαλο που θα ξεσπούσε ανάγκασε το ζευγάρι να εγκαταλείψει το Παρίσι για τη Βρετάνη, τη γενέτειρα του Abelard, όπου και παντρεύτηκαν μυστικά. Ο δεσμός δεν έμεινε ωστόσο κρυφός και η μήνη του πλήθους έφερε τα πάνω-κάτω: αυτή κατάφερε να διαφύγει σε μοναστήρι, ο Abelard ωστόσο θα πιανόταν και θα ευνουχιζόταν. Οι δυο τους αποφάσισαν να δώσουν το παιδί τους για υιοθεσία και πήραν ιερούς όρκους να μονάσουν. Παρά το γεγονός ότι ζούσαν χωριστά για χρόνια, ο έρωτάς τους συντηρούταν μέσα από τη συχνή τους αλληλογραφία. Όταν χρόνια αργότερα συναντήθηκαν σε μια τελετή στο Παρίσι, κατάλαβαν αμέσως ότι ήταν η αγάπη το νόημα της ανθρώπινης ύπαρξης, με τη δική τους αγάπη να παραμένει άσβεστη. Όταν 600 χρόνια αργότερα η Ιωσηφίνα Βοναπάρτη, άλλη μια τραγική φιγούρα του έρωτα, έμαθε την ιστορία τους, συγκινήθηκε τόσο πολύ που έδωσε εντολή τα απομεινάρια τους να ταφούν δίπλα-δίπλα στο νεκροταφείο Pére Lachaise του Παρισιού...\nΕρρίκος VIII και Anne Boleyn\nΟ Ερρίκος VIII έμεινε γνωστός για πολλά πράγματα, ένα από τα οποία ήταν οι 6 σύζυγοί του. Και παρά το γεγονός ότι τη δεύτερη γυναίκα του Anne Boleyn την αποκεφάλισε, αυτή ήταν ωστόσο η μεγάλη αγαπημένη του! Ο Ερρίκος ήταν ήδη παντρεμένος για 16 χρόνια όταν αντίκρισε για πρώτη φορά την Anne το 1525. Μαγεμένος από την ομορφιά της, της ζήτησε να γίνει ερωμένη του. Εκείνη, παρά τη δύναμή του, αρνήθηκε: ή θα γινόταν βασίλισσα ή τίποτα! Αν μάλιστα την παντρευόταν, του είπε, θα τον προμήθευε με τον διάδοχο που τόσο λαχταρούσε. Εφτά χρόνια αργότερα, η Anne συνέχισε να αποκρούει τις πιέσεις του Ερρίκου, όταν ωστόσο κατάλαβε ότι ο βασιλιάς θα χάσει το ενδιαφέρον του, ενέδωσε και έμεινε μάλιστα αμέσως έγκυος. Το 1533 θα την παντρευτεί μυστικά, μέχρι να χωρίσει την πρώτη γυναίκα του, η ευτυχία όμως δεν έμελλε να κρατήσει. Η Anne γέννησε ένα υγιέστατο κοριτσάκι, κι όχι το αγόρι που του υποσχέθηκε, ενώ μια σειρά από αποβολές θα απομάκρυναν το ζευγάρι και θα γέμιζαν τον βασιλιά με πικρία. Ο Ερρίκος θα έβρισκε παρηγοριά σε άλλη αγκαλιά, αυτή της Jane Seymour, και θα μηχανορραφούσε σενάριο σύμφωνα με το οποίο η Anne ήταν μοιχαλίδα, οπότε έπρεπε να αποκεφαλιστεί. Έτσι κι έγινε το 1536, με τον ισχυρογνώμονα βασιλιά να μην την ξεπερνάει ωστόσο ποτέ...\nΆλλο ένα τρανταχτό παράδειγμα ταραχώδους δεσμού, που φιλοδώρησε τους εραστές με ανείπωτη χαρά και άλλες τόσες πίκρες. Η ιστορία των μεξικανών καλλιτεχνών Φρίντα Κάλο και Ντιέγκο Ριβέρα στις αρχές του 20ού αιώνα τα έχει όλα. Αυτή εύθραυστη και φιλάσθενη, αυτός τραχύς και κατά 20 χρόνια μεγαλύτερός της, θα παντρεύονταν το 1929, πρώτος γάμος για την Κάλο και τρίτος για τον Ριβέρα. Ο θαυμασμός του ενός για τη δουλειά του άλλου και ο έρωτάς τους θα αποδεικνύονταν εξαιρετικά παραγωγικά συστατικά για το έργο τους, ο άστατος ωστόσο Ριβέρα θα αναζητούσε συνεχώς κι άλλες αγκαλιές, ακόμα και της αδερφής της Κάλο. Οι χωρισμοί έδιναν και έπαιρναν και έφτασαν μέχρι και στο σημείο να χωρίσουν επισήμως το 1939, για να ξαναπαντρευτούν μόλις έναν χρόνο αργότερα. Κι όταν το 1954 η Κάλο κειτόταν στο νεκροκρέβατό της, ο Ριβέρα ήταν φυσικά δίπλα της. «Το καλύτερο κομμάτι της ζωής μου ήταν η αγάπη μου για τη Φρίντα», θα δήλωνε ο φημισμένος ζωγράφος...


διαδήλωση | e-steki • Συζητήσεις, απόψεις, διαξιφισμοί και κυρίως ...fresh ideas!\nΤο e-steki είναι μια από τις μεγαλύτερες ελληνικές διαδικτυακές κοινότητες με 64,710 εγγεγραμμένα μέλη και 2,587,457 μηνύματα σε 82,443 θέματα. Αυτή τη στιγμή μαζί με εσάς απολαμβάνουν το e-steki άλλα 445 άτομα.\nΑνάπηρος έμεινε ο δημοσιογράφος Μανώλης Κυπραίος, από την ωμή βία που ασκήθηκε εναντίον τους από τις κρατικές δυνάμεις καταστολής, ενώ κάλυπτε την απεργιακή κινητοποίηση στις 15 Ιουνίου. Συγκεκριμένα, άνδρας των ΜΑΤ πέταξε στοχευμένα μια χειροβομβίδα κρότου λάμψης σε απόσταση αναπνοής από...\nδημοσιογράφος διαδήλωση ματ


120 πυροσβέστες με 45 οχήματα στη μάχη με τις φλόγες: Πολύ δύσκολη η νύχτα για τη Ζάκυνθο | Hellasjournal.com\n120 πυροσβέστες με 45 οχήματα στη μάχη με τις φλόγες: Πολύ δύσκολη η νύχτα για τη Ζάκυνθο\nΗ φωτιά προκάλεσε πολλές ζημιές στην Ζάκυνθο. Φωτογραφία via OPEN TV\nΈνα κερί στη μνήμη της άτυχης Ελένης άναψαν κάτοικοι της Ρόδου στην παραλία της φρίκης\nΉταν δύσκολη η νύχτα για το χωριό Κερί στην Ζάκυνθο, όπου η πύρινη λαίλαπα συνέχιζε να καίει απο τις 11 το πρωί της Κυριακής ένα πανέμορφο πευκοδάσος που υπήρχε στην περιοχή.\nΟι δυνάμεις της Πυροσβεστικής έδωσαν ολονύχτια μάχη με τις φλόγες στην περιοχή μεταξύ των χωριών Κερί και Αγαλά. Το μέτωπο της φωτιάς μαινόταν ανεξέλεγκτο για πολλές ώρες εξαιτίας των ισχυρότατων ανέμων που έπνεαν στο Ιόνιο Πέλαγος, ωστόσο από τις πρώτες πρωινές ώρες η κατάσταση άρχισε να αλλάζει. Η ένταση των ανέμων έχει πέσει αισθητά, ενώ με το πρώτο φως της ημέρας, στη μάχη με τις φλόγες ρίχτηκαν και τα εναέρια μέσα, η συνδρομή των οποίων θεωρείται καθοριστική.\nΣε ύφεση, λοιπόν, βρίσκεται η πυρκαγιά που κατακαίει το νησί της Ζακύνθου, αλλά έχει προκαλέσει τεράστια οικολογική καταστροφή, καθώς ένα πανέμορφο πευκοδάσος που υπήρχε στο Κερί έχει παραδοθεί στις φλόγες.\nΔεν κινδύνευσαν τελικά τα σπίτια του χωριού ενώ τεράστια πυροσβεστική δύναμη είχε περικυκλώσει το χωριό ώστε να το προστατέψει.\nΣτο σημείο βρίσκονται πάνω από 45 οχήματα με 120 πυροσβέστες όπου έχουν έρθει από όλα τα μέρη της Ελλάδας ώστε να συνδράμουν το έργο των Ζακυνθινών πυροσβεστών, που από χθες το πρωί δίνουν μάχη με τις φλόγες.\nΣύμφωνα με τους αρμόδιους, με το πρώτο φως την ημέρας εναέρια μέσα άρχισαν οι ρίψεις νερού ώστε να βοηθήσουν τις επίγειες δυνάμεις.\n«Χθες ήταν πολύ επικίνδυνη η κατάσταση. Το μέτωπο παραμένει μεγάλο, είναι 10χλμ. και περισσότερο αλλά τη νύχτα είχαμε μια μικρή αλλαγή της διευθυνσης και τώρα τα πράγματα είναι πιο ασφαλή» δήλωσε στον ΘΕΜΑ 104,6 ο δήμαρχος Ζακύνθου Νικήτας Αρετάκης.\nΣύμφωνα με τον ίδιο «έχουμε μερικά σπιτια με ζημιές γιατί σταμάτησε έξω από το χωριό η φωτιά αλλά έχουμε μεγάλες καταστροφές στη φύση καθώς η φωτιά έχει κάψει χιλιάδες στρέμματα».\nΗ άλλη μεγάλη φωτιά στο Λουτράκι επίσης ήταν σε εξέλιξη στη διάρκεια της νύχτας, αλλά σύμφωνα με την Πυροσβεστική παρουσιάζει καλύτερη εικόνα και οι επικεφαλής των δυνάμεων αισιοδοξούν ότι σήμερα που πέφτουν κατακόρυφα οι άνεμοι θα μπορέσουν να την οριοθετήσουν και να την ελέγξουν.\nΔελτίο καιρού για σήμερα Δευτέρα


Καλύτερα δε γίνεται: Η ατάκα του Γιώργου Χρυσοστόμου που άφησε άφωνη την Ναταλία Γερμανού | Gossip-tv.gr\nΚαλύτερα δε γίνεται: Η ατάκα του Γιώργου Χρυσοστόμου που άφησε άφωνη την Ναταλία Γερμανού\nO Γιώργος Χρυσοστόμου, όπως πέρυσι που τους είχε φέρει γούρι στα μηχανάκια της Nielsen έτσι και φέτος ήταν ο πρώτος καλεσμένος της Ναταλίας Γερμανού στην εκπομπή, Καλύτερα δε γίνεται!\nO ηθοποιός αποκάλυψε: «Το καλοκαίρι έμεινα στην Αθήνα, γιατί αν με έπιανε η τεράστια ανάγκη να φύγω από εκεί που θα ήμουν, θα με έπιανε κάποιος πανικός. Προτίμησα να μείνω εδώ, να οργανωθώ, να ξεκουραστώ. Είναι το πρώτο καλοκαίρι που δεν δούλευα, είχα κενό ενάμιση μήνα και ήταν σοκαριστικό»!\nΌσον αφορά τα τηλεοπτικά του σχέδια, τόνισε: «Κάτι μαγειρεύεται αλλά δεν έχω υπογράψει ακόμα. Αν γίνει αυτό που σχεδιάζουμε θα είναι πολύ ωραίο. Είναι κάτι κωμικά στενάχωρο».\nΟ Γιώργος Χρυσοστόμου μίλησε και για την περίοδο που δίδασκε υποκριτική: «Τότε έπαιζα τον Κρέοντα στην Αντιγόνη και διαχειριζόμουν τα του Κρέοντα τότε. Εγώ είδα τον εαυτό μου να ταράζεται που δεν μπορεί να μεταδώσει αυτό που θέλει και δεν έχω και την υπομονή και τη λαχτάρα. Το δοκίμασα και το άφησα να ξεχαστεί».\nΕνώ σε άλλο σημείο της συνέντευξης είπε: «Μου αρέσει να είναι όλοι στην ώρα τους και όλοι πειθαρχημένοι στη δουλειά. Αν περάσουμε καλά, καλώς. Πολλοί συνάδελφοι και παλιοί φίλοι ξεκινάνε ανάποδα, εγώ δεν είμαι καθόλου έτσι. Μπορεί να με βγάλει εκτός εαυτού να μην είμαι στην ώρα μου. Θέλω να δουλεύω μέσα σε ένα πλαίσιο και με απόλυτη πειθαρχία».\nΣτη συνέχεια, η Ναταλία εγκαινίασε ένα παιχνίδι ερωτήσεων με τον καλεσμένο της και μία απάντησή του, την άφησε άφωνη!\nΗ Ναταλία Γερμανού τον ρώτησε: «Πόσο κρατά ο ενθουσιασμό σου στον έρωτα;»\nΚαι εκείνος απάντησε: «δύο λεπτά» και η παρουσιάστρια έμεινε κάγκελο!\nΔείτε το σχετικό απόσπασμα από την εκπομπή, Καλύτερα δε γίνεται!


Ελληνικό Όραμα: Για την "ανεξάρτητη" ανακοίνωση του Συλλόγου προσωπικού - ΠΑΜΕ • ΣΕΚΕΣ για Δημόσια ΕΥΔΑΠ\nΜε έκπληξη διαβάσαμε τνομίσαμε ότι ο γραμματέας του ΚΚΕ συντάσσει την ανακοίνωση του συγκεκριμένου συλλόγου! Ενώ σχεδόν όλες οι παρατάξεις τάσσονται με ανακοινώσεις κατά της κυβέρνησης για τον χειρισμό των θεμάτων της ΕΥΔΑΠ ο σύλλογος προσωπικού δεν εναντιώνεται στην κυβέρνηση της κανονικότητας του νέου Μωυσή παρά μόνο στην διοίκηση της ΕΥΔΑΠ !\nΟι ενέργειες της διοίκησης της ΕΥΔΑΠ είναι σύμφωνα με τις επιταγές της ΝΔ και ακολουθεί αναγκαστικά τις οδηγίες της!\nΤο Ελληνικό Όραμα υπογραμμίζει στην διοίκηση του συλλόγου προσωπικού ότι υπάρχει νέα κυβέρνηση εδώ και 15 μήνες και υπεύθυνη για την ΕΥΔΑΠ είναι αυτή, πλέον και όχι η διοίκηση!\nΚαλούμε την διοίκηση του συλλόγου προσωπικού όταν συντάσσει ανακοινώσεις να μην παίρνει οδηγίες από το ΠΑΜΕ και τις παρυφές του αλλά να αναφέρεται μόνο στα θέματα που απασχολούν τους εργαζόμενους της ΕΥΔΑΠ ΑΕ . Η δικαιοσύνη πρέπει να μένει ανεπηρέαστη και αδέκαστη από τις εμπρηστικές ανακοινώσεις των συνδικαλιστικών φορέων για θέματα που αφορούν μελλοντικές δικαστικές αποφάσεις για εκκρεμείς πολιτικές υποθέσεις.


03/07/2020 11:05 μμ.\nΗ ανάγκη για τη χρήση μάσκας τόσο από τους οδηγούς όσο και από τους επιβάτες σε κάθε περίπτωση, καθιερώθηκε για πρώτη φορά μέσα στο Μάιο και το καθεστώς αυτό θα παραμείνει και στο άμεσο μέλλον.\nΜέσα στο Μάιο, η Uber εισήγαγε μια νέα πολιτική γνωστή ως "No Mask, No Ride," η οποία απαιτούσε τόσο από τους οδηγούς όσο και από τους επιβάτες να φορούν μάσκα κατά τη διάρκεια των διαδρομών διαμοιρασμού της εταιρείας. Αναμένονταν να παραμείνει σε ισχύ μέχρι το τέλος Ιουνίου, αλλά τελικά αυτή η πολιτική θα διατηρηθεί επ’ αόριστον.\nΌπως αναφέρει το Fox Business, η αντίδραση της Uber έρχεται καθώς η ασθένεια COVID-19 συνεχίζει να εξαπλώνεται ταχύτατα σε όλες τις ΗΠΑ. Η πολιτική επιβολής χρήσης της μάσκας θα παραμείνει σε ισχύ όσο κρίνεται απαραίτητο. "Επεκτείνοντας την “No Mask, No Ride” πολιτική μας είναι μια απόφαση προς τη σωστή κατεύθυνση... Θέλουμε να στείλουμε ένα ξεκάθαρο μήνυμα σε όλους τους χρήστες της υπηρεσίας Uber ότι όλοι πρέπει να συμμετάσχουμε στην προσπάθεια για να παραμείνουμε όλοι ασφαλείς," αναφέρει ένας εκπρόσωπος τύπου της Uber.\nΗ Uber παίρνει πολύ σοβαρά τη χρήση μάσκας και απαιτεί από τους οδηγούς της να τραβήξουν μια selfie χρησιμοποιώντας την εφαρμογή της Uber για να πιστοποιήσουν ότι όντως φορούν τη μάσκα τους πριν να παραλάβουν επιβάτες. Οι επιβάτες μπορούν να αναφέρουν οδηγούς που δεν φορούν ή βγάζουν τη μάσκα τους, έχοντας με αυτό τον τρόπο την επιλογή να ακυρώσουν τη διαδρομή. Πάντως, και οι επιβάτες που δεν φορούν μάσκα μπορούν επίσης να αναφερθούν και να αντιμετωπίσουν το ενδεχόμενο της προσωρινής ή οριστικής απαγόρευσης χρήσης της υπηρεσίας.\nSEE ALSO: Η Uber ξεκινά την παράδοση αγαθών παντοπωλείου στον Καναδά, τη Λατινική Αμερική και στις ΗΠΑ\nΗ Lyft επίσης θέσπισε μία παρόμοια πολιτική για τη χρήση μάσκας μέσα στον Μάιο. Εν τω μεταξύ, το Twitter εχθές πρότεινε να να υλοποιήσει και να προσφέρει ένα κουμπί επεξεργασίας των tweet όταν όλοι αρχίσουν να φορούν μάσκα.\nH Uber εφαρμόζει ωριαίες χρεώσεις στην τιμή των $50\nΗ Foxconn ισχυρίζεται ότι 'η εποχή της Κίνας ως εργοστασίου του κόσμου έχει περάσει'


[66% ΕΚΠΤΩΣΗ] Coopers of Stortford Coupons & Promo Codes\nCoopers of Stortford Κωδικοί κουπονιών\nΔωρεάν αποστολή με κωδικό προσφοράς Έκπτωση 50% στα Coopers of Stortford Clearance Items. Εξοικονομήστε 20% έως 50% έκπτωση σε κανονικές τιμές όταν ψωνίζετε στην εκκαθάριση Coopers of Stortford. Εξοικονομήστε ρούχα, υποδήματα, μαγειρικά σκεύη, συσκευές κουζίνας και πολλά άλλα! Αποκτήστε αυτήν την προσφορά. στα κουπόνια Coopersofstortford.co.uk. 10%.\nΛάβετε έκπτωση 10% στην παραγγελία σας Αναζητώντας τα καλύτερα κουπόνια Coopers Of Stortford και κωδικούς έκπτωσης για να εξοικονομήσετε τα σκληρά κερδισμένα χρήματά σας; Δοκιμάστε να χρησιμοποιήσετε αυτό το ένα - 10% έκπτωση σε ηλιακά φανάρια, φώτα πασσάλων, φώτα εγχόρδων LED, κουδουνίσματα, ζώα και πολλά άλλα 10% ΕΚΠΤΩΣΗ. 10% έκπτωση σε μαγειρικά σκεύη, φούρνο και αξεσουάρ. Λήγει σε 1 μήνα.\nΑπολαύστε έκπτωση 10% σε επιλεγμένα είδη Κουπόνια δημοφιλή Coopers of Stortford. Η περιγραφή έκπτωσης λήγει. Δωρεάν αποστολή Δωρεάν αποστολή για παραγγελίες άνω των 15---- 10 € Έκπτωση 10 orders έκπτωση για παραγγελίες άνω των 60 £ --- Έκπτωση έως 90% Έκπτωση έως και 90% Εκκαθάριση ειδών --- Έκπτωση 4.99 £ Αποστολή κατ 'αποκοπή σε οποιαδήποτε παραγγελία- -Έκπτωση εξωτερικού φωτισμού που ξεκινά από 6.99 £ ---\nΔωρεάν αποστολή με κωδικό προσφοράς Βρήκαμε πρόσφατα 20 ενεργά κουπόνια στο Coopers of Stortford. Τα μέλη έχουν χρησιμοποιήσει αυτούς τους κωδικούς 1,179 φορές για εξοικονόμηση στην παραγγελία τους. Για να δείτε αν οι κωδικοί είναι ακόμα ενεργοί, προσθέστε στοιχεία στο καλάθι σας και θα δούμε αν μπορούν να εφαρμοστούν στην αγορά σας.\nΕξοικονομήστε χρήματα με κουπόνι Ρίξτε μια ματιά στα 12 ενεργά κουπόνια Coopers of Stortford για τον Ιούλιο του 2021. Εξοικονομήστε έως και 20% έκπτωση με τα καλύτερα κουπόνια Coopers of Stortford. Έκπτωση 20% στην παραγγελία σας σε ολόκληρο τον ιστότοπο με κωδικό IAWVC20. Υψηλότερη έκπτωση Coopers of Stortford: Έκπτωση έως και 60% σε εκκαθάριση. Προσφορά τελευταίων Coopers of Stortford: Δωρεάν αποστολή όταν ξοδεύετε+ 15+ με κωδικό ...\nΑπολαύστε έκπτωση έως και 10% στη συνολική αγορά σας Τα σημερινά κορυφαία κουπόνια: Κερδίστε 5% έκπτωση σε όλη την περιοχή στο Coopers of Stortford με εκπτωτικούς κωδικούς & προσφορές. Χρησιμοποιήστε κουπόνια Coopers of Stortford Discount Codes & Deals για να εξοικονομήσετε χρήματα από την αγορά Coopers of Stortford Discount Codes & Deals στο Home & Garden. Αν ψάχνετε για κουπόνια Coopers of Stortford Discount Codes & Deals, είστε στο σωστό μέρος.\nΛάβετε έκπτωση 10% όταν χρησιμοποιείτε τον κωδικό προσφοράς Απολαύστε αυτό το φανταστικό κουπόνι: Εξοικονομήστε Off 10 έκπτωση για τους Coopers of Stortford όταν θέλετε να εξοικονομήσετε χρήματα. Απλώς κάντε κλικ στην επιλογή "Λήψη κωδικού" και πηγαίνετε για ψώνια στο Coopers of Stortford. Επωφεληθείτε από τον εκπτωτικό κωδικό έκπτωσης και τον κωδικό κουπονιού όταν είστε checout. Απομένουν 5 ημέρες\nΕξοικονομήστε 10 £ έκπτωση με κωδικό Κωδικοί έκπτωσης Coopers of Stortford που μόλις χάσατε. Δωρεάν παράδοση για παραγγελίες άνω των 15 λιρών στο Coopers of Stortford. Έληξε την 1η Αυγούστου 2021. Δωρεάν παράδοση για παραγγελίες άνω των 15 λιρών στο Coopers of Stortford. Έληξε στις 13 Ιουλίου 2021. Έκπτωση 10% στις παραγγελίες στο Coopers of Stortford. Έληξε στις 20 Ιουνίου 2021.\nΔωρεάν αποστολή με κωδικό κουπονιού Εξοικονομήστε ένα εκπληκτικό 10% στην αγορά ανεμιστήρων, καλοριφέρ, κλιματισμού, ψυγείων αέρα χρησιμοποιώντας αυτόν τον κωδικό κουπονιού μόνο στο Coopers of Stortford! Επισκεφθείτε σήμερα και κερδίστε πιο εκπληκτικές προσφορές μόνο στο Coopers of Stortford!\nΈκπτωση 10% όταν χρησιμοποιείτε τον κωδικό προσφοράς Η Coopers of Stortford προσφέρει παραδοσιακές υπηρεσίες, εξαιρετική αξία και φανταστικές ιδέες από το πρώτο κατάστημα του Hertfordshire. Ανακαλύψτε τη διαδικτυακή μας γκάμα δημιουργικών λύσεων κήπου, καινοτόμων ιδεών για το σπίτι και πολλά άλλα.\nΈκπτωση 10% με κωδικό Η Coopers of Stortford διαθέτει 5 επαληθευμένους κωδικούς κουπονιών. Κορυφαίο κουπόνι με έκπτωση έως και 60% - Κουπόνι Coopers Of Stortford & 50% Έκπτωση στον ανεμιστήρα Mini Tower. Αποκλειστική Προσφορά, Αγορά αμφίδρομου μίνι ανεμιστήρα και ηλιακού φάρου με έκπτωση 20%. Αγαπημένα βότανα και φυτά για να κρεμάσετε και να φέρετε μια βουτιά χρωμάτων!


Δεν έχει αρκετό καιρό που ασχολήθηκα με το συγκεκριμένο λογισμικό που έχει τον ενδιαφέροντα τίτλο "Μαθαίνοντας με\nκείμενα". Η αλήθεια είναι ότι η εγκατάστασή του ήταν λίγο απαιτητική, αν και οι οδηγίες είναι αρκετά σαφείς για κάποιον που ξέρει να χειρίζεται το τερματικό στο Linux (προφανώς υπάρχουν και οδηγίες για εγκατάσταση σε Windows & Mac, αυτές όμως δεν τις έχω τεστάρει). Αλλά γι'αυτά δε θα γράψω στην παρούσα ανάρτηση. Εκτενείς πληροφορίες υπάρχουν στο sourceforge.net και έχει ήδη περάσει ένας χρόνος που το πρόγραμμα αναβαθμίστηκε για τελευταία φορά.\nΣήμερα, εν συντομία, θα ήθελα να παρουσιάσω μια άλλη τεχνητή γλώσσα που τράβηξε το ενδιαφέρον μου εδώ και λίγο καιρό. Βέβαια δεν προσπάθ...\nΜετά την επίσκεψή μου στη Σερβία φέτος τον Οκτώβριο μου είχε γίνει σχεδόν εμμονή ότι πρέπει να μάθω τη Σερβική γλώσσα. Βέβαια, χωρί...


Χωρίς τίτλο μετά από 11 χρόνια για τον Μουρίνιο - Νέα Κρήτη\nΧωρίς τίτλο μετά από 11 χρόνια για τον Μουρίνιο\nΕίναι η πρώτη φορά στην καριέρα του που ο Ζοζέ Μουρίνιο θα φύγει αποτυχημένος από μία ομάδα. Στη Μαδρίτη αμφισβητήθηκε όσο πουθενά αλλού και τα φετινά αποτελέσματα ήταν τραγικά…\nΜάλιστα για πρώτη φορά από το 2002 και ύστερα ο Ζοσέ Μουρίνιο κινδυνεύει να μείνει χωρίς τίτλο μέσα σε μία ποδοσφαιρική χρονιά. �Το 2010 ο Ζοσέ Μουρίνιο αποχώρησε κάπως επεισοδιακά (στην αρχή τουλάχιστον) από την Ίντερ, έχοντας κατακτήσει τα πάντα, με σκοπό να ξεκινήσει μία νέα περιπέτεια στην Ρεάλ Μαδρίτης.\nΤρία χρόνια μετά ο Πορτογάλος τεχνικός βρίσκεται με το ενάμιση πόδι εκτός Μαδρίτης και μάλιστα η σεζόν που μας πέρασε είναι με διαφορά η χειρότερη της καριέρας του.\nΓια πρώτη φορά ο 51άχρονος τεχνικός κινδυνεύει να κλείσει ένα ποδοσφαιρικό δωδεκάμηνο δίχως τίτλο, αφού από το 2002 (όταν πήγε στην Πόρτο) και ύστερα, πάντα κατάφερνε να κατακτήσει ένα τρόπαιο (πρωτάθλημα, Κύπελλο, Τσάμπιονς Λιγκ, Σούπερ Καπ).\nΤο γεγονός παραδέχθηκε και ο ίδιος με δηλώσεις του μετά τον χαμένο τελικό για το �Copa Del Rey με αντίπαλο την Ατλέτικο Μαδρίτης:\n"Αυτή ήταν η χειρότερη σεζόν σε ολόκληρη την καριέρα μου και σίγουρα δεν άφησε ικανοποιημένη ούτε την Ρεάλ, αλλά ούτε κι εμένα", είπε αρχικά και συνέχισε:\n"Έχω πει ξανά πως όταν τα πράγματα πάνε καλά την "επιτυχία" μοιράζονται όλοι. Όταν όμως δεν πετύχει, τότε η ευθύνη βαραίνει αποκλειστικά τον προπονητή. Είναι η πρώτη φορά που δεν κερδίζω ένα τίτλο σε μία σεζόν στην καριέρα μου".\nΟ μόνος τρόπος για να κατακτήσει ένα τρόπαιο μέσα στο 2013 ο Μουρίνιο, είναι (αν φύγει από την Ρεάλ), να πάει σε έναν σύλλογο όπου θα έχει κατακτήσει είτε πρωτάθλημα, είτε Κύπελλο και θα συμμετέχει σε διοργάνωση για το Σούπερ Καπ.


ΜΟΥΝΤΙΑΛ 2018 - RP.news\nΑρχική / ΜΟΥΝΤΙΑΛ 2018\nΜπορεί να έχασαν όλες τις εκπλήξεις και τις συγκινήσεις που μας χάρισε το Παγκόσμιο Κύπελλο στη Ρωσία μέχρι τώρα, αλλά οι δύο τελικοί δεν χάνονται με τίποτα! Ο λόγος για τους «Ναυαγούς», τους πρωταγωνιστές της διάσημης τηλεοπτικής καμπάνιας …\nΜε τον διαιτητή που ξεκίνησε το φετινό παγκόσμιο Κύπελλο, στο Ρωσία-Σαουδική Αραβία, με τον ίδιο θα… τελειώσει! Η FIFA ανακοίνωσε πως ο Αργεντινός Νέστορ Πιτάνα θα διευθύνει τον τελικό ανάμεσα στη Γαλλία και την Κροατία. Ο 43χρονος ρέφερι έχει σφυρίξει …\nΕκατομμύρια άνθρωποι έχουν «κολλήσει» στις οθόνες τους για να δουν το φετινό Μουντιάλ και ανάμεσά τους και οι μπαλαρίνες των Μπολσόι!\nΗ φάση των ομίλων του Μουντιάλ ολοκληρώθηκε και πλέον ξεκινούν τα ματς «ο θάνατός σου, η ζωή μου». Δεν υπάρχει πλέον γυρισμός για καμία ομάδα και το χαμένο παιχνίδι ισούται με επιστροφή στο σπίτι.\nΗ Κολομβία στο σημαντικότερο ματς της ημέρας επικράτησε 1-0 της Σενεγάλης και σφράγισε το εισιτήριο για τους «16» του Παγκοσμίου Κυπέλλου ενώ άφησε εκτός συνέχειας τους Αφρικανούς λόγω... πολλών καρτών.\nΑυτά, μόνο στη Νέα Δημοκρατία συμβαίνουν… Την ώρα που γινόταν γνωστή η είδηση της διαγραφής του Κωνσταντίνου Μίχαλου από το κόμμα, στο Βερολίνο ο Κυριάκος Μητσοτάκης έπινε μπύρα και έβλεπε… Μουντιάλ! Πάντως, μόνο τυχερός δεν ήταν ο πρόεδρος της …\nΤo «FOX Sports Brazil» βρήκε έναν ιδιαίτερο τρόπο να σχολιάσει τον αποκλεισμό της Γερμανίας από τη συνέχεια του Παγκοσμίου Κυπέλλου της Ρωσίας.


ΒΙΟΓΡΑΦΙΚΟ - Ψυχολόγος Πέννυ Κόκκολα\nΕίμαι η Πέννυ Κόκκολα και γεννήθηκα στην Αθήνα το 1975.\nΗ βαθιά μου επιθυμία να ασχοληθώ με το σύνολο, με τον άνθρωπο και την κοινωνία, ξεκινάει από πολύ νωρίς όπου διαμορφώνεται το “εγώ” και γίνεται “εμείς”.\nΗ αρχική γοητεία για μένα ήταν η μελέτη των συναισθημάτων, των συμπεριφορών, των σκέψεων, των συνηθειών και η λειτουργικότητα ενός ανθρώπου στο περιβάλλον του.\nΤελειώνοντας το Λύκειο ξεκίνησα τις σπουδές μου στο La Verne University στο τμήμα marketing και διαφήμισης. Μετά από 2 χρόνια παρακολούθησης αποφάσισα πως η γλώσσα της ψυχής ήταν αυτό που με ολοκλήρωνε και έτσι αφιερώθηκα ολοκληρωτικά στην ψυχολογία.\nΟλοκλήρωσα τις 4ετής σπουδές μου στην Ψυχολογία στο Αμερικάνικο Κολλέγιο (Deree College) το 2003 καθώς και στο South Bank University του Λονδίνου.\nΣτην συνέχεια παρακολούθησα το 4ετες εκπαιδευτικό πρόγραμμα ψυχοθεραπείας Gestalt στο Gestalt Foundation.\nΑποτελεί πρωταρχικό μου μέλημα να δείχνω την απαραίτητη υπευθυνότητα και σεβασμό στον καθένα. Σαν ψυχολόγος έχω προσφέρει τις υπηρεσίες μου εθελοντικά σε κλειστές ομάδες ενηλίκων και ομάδες γονέων.\nΑπό το 2009 παρακολουθώ έναν μεγάλο αριθμό εκπαιδευτικών και βιωματικών σεμιναρίων με θέματα που αφορούν παιδιά, ενήλικες, εφήβους όπως: κακοποίηση, IVF (υποβοηθούμενη γονιμοποίηση), έφηβοι και διαδίκτυο κ.α.\nΣυνεχίζω ως σήμερα την αδιάκοπη ψυχοθεραπευτική μου κατάρτιση (εκπαίδευση και προσωπική θεραπεία)\nΘεωρώντας υποχρέωση και ιδιαίτερη ευχαρίστηση τη δια βίου μάθηση συνεχίζω να ενημερώνομαι αδιάκοπα για τις εξελίξεις της επιστήμης μου και να εκπαιδεύομαι σε νέους τομείς παρακολουθώντας σεμινάρια και συνέδρια.\nΤα τελευταία χρόνια διατηρώ ιδιωτικό γραφείο στην Αθήνα και εργάζομαι με εφήβους, ενήλικες και παιδιά σε ατομικές και ομαδικές συνεδρίες όπως και με IVF συμβουλευτική.\nΠαράλληλα αρθρογραφώ στον ηλεκτρονικό τύπο.


Αρχίζουν οι χριστουγεννιάτικες εκδηλώσεις του Δήμου Πάφου στο Χάνι του Ιμπραήμ - Pafos Press\nΠΑΦΟΣ: Χειροπέδες σε 20χρονο – Ξυλοφόρτωσε 39χρονο\nΑρχίζουν οι χριστουγεννιάτικες εκδηλώσεις του Δήμου Πάφου στο Χάνι του Ιμπραήμ\nΣε Χριστουγεννιάτικη ατμόσφαιρα εισέρχεται ο Δήμος Πάφου. Οι γιορταστικές εκδηλώσεις αρχίζουν σήμερα Σάββατο 2018 στο Χάνι του Ιμπραήμ και ολοκληρώνονται στις 6 Ιανουαρίου 2019 με την καθιερωμένη Τελετή των Θεοφανίων στο λιμανάκι της Πάφου.\nΣύμφωνα με σχετική ανακοίνωση, η εναρκτήρια εκδήλωση του Σαββάτου ξεκινά στις 11:00 το πρωί. Αυτή περιλαμβάνει εργαστήρια με τη συμμετοχή καλλιτεχνών και παιδιών που θα κατασκευάσουν χριστουγεννιάτικα στολίδια και ακολουθεί το στόλισμα Χριστουγεννιάτικου δένδρου. Το πρόγραμμα περιλαμβάνει γευσιγνωσία κρασιού από τον Σύνδεσμο Οινοποιών Πάφου. γευσιγνωσία ελαιόλαδου και χαρουπιού. Επίσης, εργαστήρια παρασκευής γλυκών και ζαχαρωτών, μουσικό πρόγραμμα από τους Σταύρο Savs (ακκορτεόν), Pavel ( σαξόφωνο ) και D.J. Kara. Ξυλοπόδαροι, μασκότ, ζωγραφική προσώπου καθώς και προβολή Χριστουγεννιάτικων ταινιών.\nΟι εκδηλώσεις του Δ. Πάφου συνεχίζονται στις 2 Δεκεμβρίου με την εκδήλωση Χριστούγεννα στο Εμπορικό Κέντρο στις 11:00 το πρωί με χριστουγεννιάτικες μελωδίες από τη Φιλαρμονική του Δήμου Πάφου στις 11:00 και μία ώρα αργότερα στις 12:00 με την παιδική θεατρική παράσταση με τίτλο «Ο Βασιλιάς της Κακιάς Χώρας» , από τη Θεατρική Ομάδα «PrimaVista», στην οδό Πάφου Χρυσάνθου.\nΕξάλλου στις 8.12.2018 θα πραγματοποιηθεί Συναυλία Φιλαρμονικής στην οδό Πάφου Χρυσάνθου στις 12:00 το μεσημέρι. Η ψυχαγωγική εκδήλωση έχει, όπως αναφέρεται, κεντρικό άξονα τη Συναυλία της Φιλαρμονικής της Αστυνομικής Δύναμης Κύπρου.\nΤην ίδια μέρα πραγματοποιείται φωταγώγηση του χριστουγεννιάτικου διάκοσμου στην Πλατεία Κέννεντι στις 19:00 με τη μεγάλη Συναυλία από το δημοφιλές Μουσικό Συγκρότημα ”Stavento“.\nΟι χριστουγεννιάτικες μελωδίες θα ψυχαγωγήσουν τους παρευρισκόμενους στις 9.12.2018 στην οδό Πάφου Χρυσάνθου στις 11.00. Εξάλλου στις 12:00 της ίδιας ημέρα θα παρουσιαστεί παιδική θεατρική παράσταση με τίτλο «Το Μυστήριο της Πολιτείας Χάμελιν», από το Θέατρο Τσέπης.\nΣτις 15 Δεκεμβρίου τα Χριστούγεννα στο Χάνι συνεχίζονται στις 11:00 το πρωί στο Χάνι Ιμπραήμ. Η εκδήλωση περιλαμβάνει “Chocolate Factory “ – Γευσιγνωσία σοκολάτας, εργαστήρια παρασκευής προϊόντων σοκολάτας, ροφήματα και γλυκά σοκολάτας.\nΕπίσης συναυλία Jazz, ενώ στις 17:00 μ.μ. Χριστουγεννιάτικα τραγούδια από τη Χορωδία του Πολιτιστικού Συλλόγου « Ευαγόρας Παλληκαρίδης» Πάφου και τη Δημοτική Ορχήστρα « Χάλκινα – Ξύλινα – Πνευστά » θα διασκεδάσουν τους παρευρισκόμενους.\nΣτις 16 Δεκεμβρίου πραγματοποιείται εκδήλωση με εθελοντικούς φορείς “CHRISTMASSANTARUN’’ στο χώρο της Πλατείας 28ης Οκτωβρίου στις 10:30\nΗ εκδήλωση περιλαμβάνει πορεία με Άη Βασίληδες με τη συνοδεία του Συνόλου Κρουστών του Μουσικού Σχολείου Πάφου.\nΕπίσης στις 11.00οι δραστηριότητες για παιδιά και ενήλικες και παζαράκι από εθελοντικούς Φορείς και Οργανώσεις στην Πλατεία Kennedy.\nΣτη χριστουγεννιάτικη εκδήλωση της 21ης Δεκεμβρίου του 2018 συμμετέχουν Commandaria Orchestra ,υπό τη διεύθυνση του FrancisGuy. Η εκδήλωση θα πραγματοποιηθεί στις 19:00 στο Μαρκίδειο θέατρο με τη Σολίστ Χρύσω Μακαρίου, χορωδία και Ομάδα Πνευστών του Μουσικού Σχολείου Πάφου, υπό τη διεύθυνση του Σωκράτη Τερπίζη και χορογραφία με τίτλο «Οι Παγοδρόμοι» από τη Σχολή Χορού Κούλας Λάντα.\nΤα Χριστουγεννιάτικα τραγούδια από τη Χορωδία του Μουσικού Ομίλου Πάφου συνεχίζονται στις 23 Δεκεμβρίου στο Εμπορικό Κέντρο (Οδός Πάφου Χρυσάνθου ) στις 2.00μ.μ.ενώ στις 3.00μ.μ. θα παρουσιαστεί η παράσταση της Παιδικής Σκηνής Δώρου Κυριακίδη « Χριστούγεννα με τους Πυτζαμοήρωες ».\nΟι χριστουγεννιάτικες μελωδίες την παραμονή των Χριστουγέννων από την Φιλαρμονική του Δήμου Πάφου θα διασκεδάσουν τους παρευρισκόμενους στο Εμπορικό Κέντρο / Παραλιακό Μέτωπο ενώ στις 29 Δεκεμβρίου στις 11:00 στην Πλατεία Κένεντι θα παρουσιαστούν έθιμα Δωδεκαημέρου από τον Λαογραφικό Όμιλο «Κτήμα». Η εκδήλωση θα περιλαμβάνει παρασκευή παραδοσιακών εδεσμάτων και αναπαράσταση των εθίμων των Χριστουγέννων καθώς και καλλιτεχνικό πρόγραμμα με παραδοσιακούς χορούς και τραγούδια.\nΑκόμη στις 30 Δεκεμβρίου οι Χριστουγεννιάτικες μελωδίες από τη Φιλαρμονική του Δήμου Πάφου θα συνεχιστούν στο Εμπορικό Κέντρο / Παραλιακό Μέτωπο.\nΤέλος στις 6 Ιανουαρίου του 2019 στις 09:30 το πρωί στο Λιμανάκι της Κάτω Πάφου θα περάσει η πομπή Αγίων Θεοφανείων, από την Εκκλησία Αγίων Αναργύρων προς την Αποβάθρα, στο Λιμανάκι Κάτω Πάφου.\nΟ Δήμος Πάφου καλεί τους δημότες του και τους επισκέπτες, που θα βρίσκονται αυτές τις ημέρες στην Πάφο, να αγκαλιάσουν τις εκδηλώσεις, συμβάλλοντας έτσι στην επιτυχία τους.\nΜάγεψαν οι Amadeus στο Cap St Georges Hotel & Resort !!! ( ΕΝΤΥΠΩΣΙΑΚΟ ΒΙΝΤΕΟ)


Δωρεά φορέων της Χιμάρας για τους πληγέντες\nΣτο πλευρό των πληγέντων και οι αδερφοί μας από τη Β. Ήπειρο.\n''Οι κοινωνικοί και πολιτικοί φορείς της Χιμάρας B. Ηπείρου, εκφράζουμε τα συλλυπητήρια και την στήριξή μας στους πληγέντες από τις φονικές πυρκαγιές στην Αττική. Η ΟΜΟΝΟΙΑ Χιμάρας, η Ένωση Χειμαρριωτών Αμερικής, και η Ένωση Χειμαρριωτών “Η Χειμάρρα” που εδρεύει στην Αθήνα θα καταθέσουμε το ποσό των 5000 ευρώ για την ανακούφιση των πληγέντων. Καλούμε όλους τους συμπατριώτες μας να συνεισφέρουν για την αύξηση του ποσού''.\nΌσοι το επιθυμούν, καθώς η ανάγκη είναι επείγουσα, θα πρέπει να επικοινωνήσουν άμεσα:\nΦορείς, Συμπαράσταση, Χιμάρα, Πληγέντες


"ΟΜΑΔΑ 21" ΜΑΚΕΔΟΝΙΑΣ - ΘΡΑΚΗΣ ΚΙΝΗΣΗ ΠΑΤΡΙΩΤΙΚΗΣ ΑΦΥΠΝΙΣΗΣ : Ενας άγνωστος ήρωας της Μικρασιατικής Καταστροφής: Αρνήθηκε να ξεριζωθεί, κρύφτηκε δέκα χρόνια σε σπηλιά αρκούδας\nΕνας άγνωστος ήρωας της Μικρασιατικής Καταστροφής: Αρνήθηκε να ξεριζωθεί, κρύφτηκε δέκα χρόνια σε σπηλιά αρκούδας\nΑπόκομμα τούρκικης εφημερίδας του 1932, που παρέμεινε για χρόνια ξεχασμένο σε ένα συρτάρι, αναδεικνύει μια απίστευτη ιστορία, που αναδεικνύει όλην την οδύνη του ξεριζωμού που επακολούθησε την Μικρασιατική Καταστροφή.\nΕίναι ένα απλό απόκομμα μιας τούρκικης εφημερίδας του 1932. Χωρίς καν την πηγή, χωρίς το όνομα της εφημερίδας που φιλοξένησε.\nΟμως στις -όλες κι όλες – 84 λέξεις του ρεπορτάζ στην τούρκικη γλώσσα, ξεχειλίζει ο πόνος της Καταστροφής.\nΤίτλος του άρθρου «Συνελήφθη ένας από τους ανταλλάξιμους που ζούσε σε μια φωλιά αρκούδας στο Αδραμμύτι».\nΟπου «ανταλλάξιμος», προφανώς ένας Ελληνας και Χριστιανός κάτοικος του Αδραμμυτίου, που βάσει της Συνθήκης της Λωζάννης (η οποία ειρήσθω εν παρόδω υπεγράφη σαν σήμερα 30 Ιανουαρίου του 1923) έπρεπε να εγκαταλείψει τη Μιρασιατική του πατρίδα και να καταφύγει στην μητροπολιτική Ελλάδα.\nΓράφει το ηλικίας 90 ετών ρεπορτάζ: «Πριν λίγες μέρες συνέβη ένα πολύ αξιοπρόσεκτο γεγονός. Παρότι έχουν περάσει ήδη δέκα χρόνια από την ανακατάληψη του Αδραμμυτίου, κυνηγοί ανακάλυψαν τυχαία ένα Χριστιανό από το χωριό Ζεϊτινλί, ο οποίος εκείνη την εποχή δεν διέφυγε όπως οι άλλοι, αλλά κρύφτηκε σε φωλιά αρκούδας στο όρος Κάζνταγ. (σ.σ η αρχαία Ίδη).\nΤον συνέλαβαν και τον μετέφεραν στο Αδραμμύτι.\nΣύμφωνα με τα λεγόμενά του, αυτός ο Χριστιανός εδώ και δέκα χρόνια είχε καταφύγει σε μια φωλιά αρκούδας όπου και διέμενε συντηρούμενος με ό, τι έκλεβε από τους γειτονικούς δύο μύλους. Όταν τον έφεραν στο Αδραμμύτι, τα μαλλιά του είχαν γίνει ένα με τα γένια του, τα νύχια του είχαν μακρύνει υπερβολικά, ήταν ρακένδυτος ο ταλαίπωρος και φαινόταν κυριολεκτικώς σαν να βρισκόταν σε κατάσταση άγριου ανθρώπου».\nΤο απόκομμα της εφημερίδος, το οποίο μετέφρασε από τα τουρκικά για λογαριασμό του Αθηναϊκού – Μακεδονικού Πρακτορείου, η κυρία Μάρω Μαυροπούλου.\nO κόλπος του Αδραμμυτίου απεναντι από τη Λέσβο.\nΚρύφτηκε στα βουνά, στο Καζντάγ, τη γειτονική στο χωριό του αρχαία Ίδη. Τούτο συνέβη όταν το Αδραμμύτι «ανακαταλήφθηκε», κατελήφθη δηλαδή το Σεπτέμβριο του 1922 από τους Τούρκους του στρατού του Κεμάλ Αττατούρκ αλλά και τους πολλούς Τσέτες που δρούσαν σε όλη της διάρκεια της τριετίας 1919 – 1922 στα γύρω βουνά.\nΕκεί, 10 ολόκληρα χρόνια ζούσε σε μια σπηλιά αρκούδας, χωρίς ρούχα, σιτιζόμενος από ότι έκλεβε από τους μύλους της περιοχής. Μόνος του. Εγκλωβισμένος 10 ολόκληρα χρόνια σε μια σπηλιά αρκούδας.\nΚανείς δεν ξέρει, κανείς δεν έμαθε, κανείς πέραν των όσων αναφέρει το δημοσίευμα δε γνωρίζει το μέλλον που του επεφύλαξε η μοίρα του».


Άσκηση η μάλλον προάσκηση για τον φετινό <<ΜΑΚΕΔΟΝΟΜΑΧΟ>>έκανε η μητροπολιτική ΛΕΦΕΔ το διήμερο 17-18/12/11.\nΣτην άσκηση συμμετείχαν συνολικά 5 ομάδες των 5 αντρών (καλά καλά και γυναικών..) και 7 άντρες στην οργανωτική επιτροπή.\nΤο αποτέλεσμα ικανοποίησε τους πάντες αφού δόθηκε η ευκαιρία στις περιπόλους να λειτουργήσουν συλλογικά και να αντιμετωπίσουν έτσι όλα τα προβλήματα που επέβαλλε η τακτική κατάσταση.\nΗ απόσταση που διανύθηκε στην άσκηση ήταν περιπου18 χλμ με πέντε επεισόδια(CTR,Ά βοήθειες μάχης,αίτηση πυρών Π/Β,επαφή με φίλιο πράκτορα,διάσωσή φίλιου μέλους περιπόλου που καταστράφηκε)αλλά το πιο σημαντικό απ'ολα είναι ότι με την έλευση στην βάση έκαστης ομάδας αυτή ήταν υποχρεωμένη να δώσει της πληροφορίες που συνέλεξε κατά την άσκηση οπότε και ανέβαλε την ξεκούραση της για μια ώρα περίπου μέχρι να κάνει απενημερωση .\nΠερισσότερα σε αυτή την κατηγορία: « Σεμινάριο ελευθέρων σκοπευτών ΕΣΕΑ Β΄ Μ.Α.Π. (Μάχη σε Αστικό Περιβάλλον) »


Αλέκος Θανόπουλος: Σήμα κινδύνου για τον καταρροϊκό πυρετό εκπέμπουν οι αγρότες - Πολλά τα κρούσματα στη δυτική Αχαΐα – Dytikanea.gr - Δίκτυο Ενημέρωσης Δυτικής Αχαϊας\nΑλέκος Θανόπουλος: Σήμα κινδύνου για τον καταρροϊκό πυρετό εκπέμπουν οι αγρότες – Πολλά τα κρούσματα στη δυτική Αχαΐα\n“Είναι ένα πρώτο ξεκίνημα για την ενημέρωση και τη διεκδίκηση των αιτημάτων μας”, είπε ο αγροτοσυνδικαλιστής και δημοτικός σύμβουλος του δήμου δυτικής Αχαΐας Αλέκος Θανόπουλος μιλώντας στον Αντένα Πάτρας 105,3 με αφορμή τις σημερινές κινητοποιήσεις των αγροτών στην Περιφέρεια δυτικής Ελλάδας.\nΟ κ. Θανόπουλος μιλώντας το πρωί στην εκπομπή “ΑΒ” των Απ. Βουλδή και Δ. Αβραμίδη, είπε ότι οι αγρότες επανέρχονται δυναμικοί μετά το καλοκαίρι, με μια σειρά κινητοποιήσεων που θα περιλαμβάνουν μεταξύ άλλων και ενημερωτικές εκστρατείες για τον κλάδο.\nΠαράλληλα, ο κ. Θανόπουλος είπε ότι και στην περιοχή έχει σημάνει σήμα κινδύνου για τον καταρροϊκό πυρετό που πλήττει τα ζώα. “Ζητάμε άμεσα να μπει σε εφαρμογή το σχέδιο αντιμετώπισης έκτακτης ανάγκης για την καταπολέμηση του καταρροϊκού πυρετού”.\nΣτην Αχαΐα σύμφωνα με εκτιμήσεις, το ποσοστό του ζωϊκού κεφαλαίου που έχει πληγεί είναι αρκετά μεγάλο. Πανελλαδικά σύμφωνα με τα πρώτα στοιχεία όπως ανέφερε η πρόεδρος του Πανελληνίου Κτηνιατρικού Συλλόγου Αθηνά Τραχήλη στην ίδια εκπομπή, τα καταγεγραμμένα κρούσματα είναι 217.000. Σύμφωνα με την κ. Τραχήλη στη δυτική Αχαΐα τα κρούσματα είναι πολλά και ξεκίνησαν να εμφανίζονται από τον Σεπτέμβριο. Επίσης κρούσματα σημειώθηκαν στον δήμο Ερυμάνθου αλλά και τα Καλάβρυτα.\nΟι επιπτώσεις στην παραγωγή και την οικονομία είναι τεράστιες. Οι αγρότες ζητούν άμεσα ενημέρωση και σχέδιο αντιμετώπισης.\nΕτικέτες: αγρότεςΑλέκος ΘανόπουλοςΔυτική ΑχαΐαΖώαΚαταρροικός πυρετός\nΔυτ. Αχαΐα: Οι αγρότες στην Περιφέρεια – Διαμαρτύρονται για το κόστος παραγωγής


Κοτόσουπα - faganoula.gr\nΜια από τις πιο νόστιμες και εύκολες σούπες είναι η ΚΟΤΌΣΟΥΠΑ και νομίζω ότι έχει φανατικούς οπαδούς, ειδικά μέσα στον χειμώνα!\nΤην αγαπώ αυτή τη σούπα, γιατί έχει μια ζεστασιά που θυμίζει αυτά τα μεσημέρια στο σπίτι της γιαγιάς, τρώγοντας και μαθαίνοντας ιστορίες από μια άλλη εποχή… Συνδέετε κι εσείς φαγητά και γεύσεις με τέτοιες αναμνήσεις;\n1/2 κ.γλ. μίγμα μπαχαρικών για κοτόπουλο\nΣε μια κατσαρόλα βάζουμε το κοτόπουλο και το βράζουμε στα 2 λίτρα νερό. Αφού είναι έτοιμο, αφαιρούμε το κοτόπουλο και σουρωνουμε το νερό ώστε να έχουμε τον ζωμό καθαρό. Ξεψαχνίζουμε το κοτόπουλο και κόβουμε σε μικρές μπουκιές.\nΣε μια κατσαρόλα βάζουμε το λάδι και σοτάρουμε για 1-2 λεπτά το κοτόπουλο. Προσθέτουμε τον ζωμό που έχουμε κρατήσει, τον κουρκουμά, το μίγμα μπαχαρικών, αλάτι και πιπέρι. Αφήνουμε να βράσει και προσθέτουμε το ρύζι.\nΜόλις το ρύζι είναι έτοιμο, χαμηλώνουμε την φωτιά και ετοιμάζουμε το αυγολέμονο (προτιμώ τον παραδοσιακό τρόπο, χτυπώντας το ασπράδι με πιρούνι, προσθέτοντας τον κρόκο και κατόπιν, τον χυμό λεμονιού). Παίρνουμε δύο φορές ζωμό με μεγάλη κουτάλα και τον προσθέτουμε στο αυγολέμονο ώστε να το φέρουμε στη σωστή θερμοκρασία. Το ρίχνουμε στην κατσαρόλα και ανακινούμε ελαφρώς.\nΈτοιμη η νόστιμη σούπα μας!\nΠροηγούμενο άρθροΕύκολο Cheesecake\nΕπόμενο άρθροΕύκολο Μιλφέιγ


Βιβλίο: Έρεβος - Μετά το login, τίποτα δε θα είναι το ίδιο , 7 έτη 29 εβδομάδες πριν , από: editor\nΝαι υπάρχει και μάλιστα κυκλοφόρησε πριν το τυπωμένο αντίτυπο. Μπορείς να το αγοράσεις και από το http://www.patakis.gr/viewshopproduct.aspx?id=621819\nΒιβλίο: Έρεβος - Μετά το login, τίποτα δε θα είναι το ίδιο , 7 έτη 29 εβδομάδες πριν , από: fox458\nξερει κανεις αν υπαρχει το ολοκληρωμενο e-book?\nΒιβλίο: Άγγελος και δαίμονας , 7 έτη 29 εβδομάδες πριν , από: editor\nΑγαπητοί φίλοι σας ευχαριστούμε για το ενδιαφέρον σας στον Άγγελο και Δαίμονα. Αν υπάρχει οποιοδήποτε νέο στο εκδοτικό μας πρόγραμμα σίγουρα θα είσαστε οι πρώτοι που θα το μάθετε! Θα σας παρακαλούσαμε να μην επαναλαμβάνεστε στα σχόλια σας για να μην κουράζουμε και τους άλλους φίλους τους site με την ίδια και την θεματολογία.\nΒιβλίο: Άγγελος και δαίμονας , 7 έτη 29 εβδομάδες πριν , από: 9and3quarters\nΚαι πάλι δεν δημοσιεύτηκε σχόλιο μου! Πολύ ωραία συμπεριφορά! Ευχαριστούμε!!! Το ξαναμεταφέρω: Την σελίδα σας να την ανανεώνετε μπορείτε να απαντήσετε στα σχόλια μας είναι δύσκολο;\nΒιβλίο: Άγγελος και δαίμονας , 7 έτη 30 εβδομάδες πριν , από: 9and3quarters\nΣυμφωνώ απόλυτα με την nicol_86! Σας λατρεύω αλλά με την απαράδεχτη συμπεριφορά σας με κάνετε να εύχομαι να είχε αγοράσει κάποιος άλλος εκδοτικός οίκος τα δικαιώματα και όχι εσείς! Η άθλια προώθηση σας φταίει για το αν το βιβλίο πήγε καλά ή όχι. Η απόφαση σας να μην συνεχίσετε την ΤΡΙΛΟΓΙΑ είναι απάραδεχτη. Όπως και απαράδεχτο είναι το γεγονός ότι δεν απαντάτε στα σχόλια μας!!!\nΒιβλίο: Άγγελος και δαίμονας , 7 έτη 30 εβδομάδες πριν , από: nicol_86\nΣυμφωνώ απόλυτα!Είναι κρίμα να μην συνεχιστεί αυτή η καταπληκτική σειρά, πραγματικά δεν καταλαβαίνω με ποια κριτήρια το αποφασίσατε αυτό αλλά κάνετε μεγάλο λάθος. Δυστυχώς είναι σαν να προδίδετε εμάς τους αναγνώστες με αυτή σας την κίνηση. Και επειδή παρακολουθώ πολύ το www.goodreads.com μπορώ να πω με σιγουριά ότι ήταν εξ αρχής να γίνει τριλογία. Και συγνώμη πραγματικά αλλά όσον αφορά αυτό το βιβλίο πραγματικά εύχομαι να τα είχε αγοράσει κάποιος άλλος εκδοτικός οίκος τα δικαιώματα και όχι εσείς!\nΒιβλίο: Άγγελος και δαίμονας , 7 έτη 30 εβδομάδες πριν , από: mary1993.\nόντως συμβαίνει αυτό και δεν δημοσιεύετε όλα τα σχόλια;ειλικρινά αν συμβαίνει κάτι τέτοιο η στάση σας είναι απαράδεκτη!δηλαδή μόνο άμα πούμε ότι αγοράσαμε τα βιβλία σας και μας άρεσαν μόνο τότε είμαστε καλοί;και θα ήθελα επίσης να ρωτήσω συνεχίζετε στην ίδια στάση;δηλαδή τόσα σχόλια δεν σας πτόησαν ώστε να αποφασίσετε να εκδώσετε τη σειρά;θα ήθελα πραγματικά να μου δώσετε μια λογική και σωστή εξήγηση για το τι φταίει!είναι ακριβά τα δικαιώματα δεν σας φαίνεται ενδιαφέρον το βιβλίο τι ακριβώς συμβαίνει;γιατί δεν μπορεί να εκδίδετε τόσα πολλά βιβλία και από την άλλη να ζητούν τόσα πολλά άτομα να βγει το βιβλίο και να μου πείτε ότι το βιβλίο δεν έκανε επιτυχία!\nΒιβλίο: Άγγελος και δαίμονας , 7 έτη 31 εβδομάδες πριν , από: 9and3quarters\nΚαλησπέρα! Δεν καταλαβαινω γιατι δεν δημοσιεύετε όλα τα σχόλια μου! Και αυτό νομίζω κάτι δείχνει! Πολύ σωστή τακτική να δημοσιεύετε μονο τα θετικά σχόλια! Τι να πω; Εχω κανει σχόλια εδώ και μερες κανενα εκ' των οποίων δεν έχει δημοσιευτεί. Με την στάση σας μας στεναχωρείτε όλο και περισσότερο...\nΒιβλίο: Άγγελος και δαίμονας , 7 έτη 31 εβδομάδες πριν , από: Μαρακι Μ.\nΕγώ έχω να πω πως είναι πολύ χαζό το να μην εκδώσετε την συνέχεια! Υπάρχουν πάρα πολλοί που περιμένουν με ανυπομονησία το δεύτερο βιβλίο γιατί πραγματικά το "Άγγελος και Δαίμονας" αγαπήθηκε από τόσους πολλούς αναγνώστες! Είναι ένα πολύ επιτυχημένο βιβλίο και βρήκε πολύ μεγάλη ανταπόκριση στην χώρα μας και πιστεύω πως θα έπρεπε να το ξανασκεφτείτε και να το εκδώσετε. Εγώ περίμενα τόσο καιρό να μάθω για την συνέχεια και τώρα βλέπω πως δεν θα μάθω ποτέ! Μια άλλη επιλογή είναι να το διαβάσω στα αγγλικά, αλλά αυτή ΔΕΝ ΕΙΝΑΙ ΛΥΣΗ! Υποστηρίζουμε την γλώσσα μας και θέλουμε να διαβάζουμε βιβλία στα ελληνικά, όχι στα αγγλικά. Αν δεν είχατε σκοπό να το συνεχίσετε, γιατί εκδώσατε το πρώτο; Ξέρετε τι βασανιστήριο είναι αυτό για όλους εμάς τους αναγνώστες που αγαπήσαμε και λατρέψαμε αυτό το βιβλίο τόσο πολύ; Ο εκδοτικός σας οίκος είναι ένας από τους κορυφαίους μέσα στην Ελλάδα και έχετε εκδώσει υπέροχα βιβλία, όμως πως θα αγοράσει κάποιος αναγνώστης ξανά ένα βιβλίο των εκδόσεων σας, αν η συνέχεια είναι αβέβαιη; Στεναχωρήθηκα πάρα πολύ γιατί είναι ένα αγαπημένο μου βιβλίο και το γεγονός ότι δεν θα εκδοθεί ποτέ το δεύτερο με σκοτώνει. Μην με παρεξηγείτε, αγαπώ τα βιβλία των εκδόσεων σας και θα συνεχίσω να το κάνω, όμως αυτή την στιγμή νιώθω πραγματικά απογοητευμένη!\nTo γεγονός και μόνο ότι δεν απαντάτε στα σχόλια μας (και μάλιστα το ότι δεν δημοσιεύσατε όλα τα σχόλια μου) κάτι δείχνει.\nΒιβλίο: Άγγελος και δαίμονας , 7 έτη 32 εβδομάδες πριν , από: mary1993.\nΠραγματικά θα νομίζει κανείς ότι συνεννοηθήκαμε από πριν να πούμε τα ίδια!σαφώς και δείχνει κάτι αν μπορέσουν κάποια στιγμή να το καταλάβουν οι εκδόσεις πατάκη! είμαστε και οι δύο φανατικοί αναγνώστες των βιβλίων τους αλλά δεν θα φταίμε εμείς εάν τελικά δεν ξαναγοράσουμε τίποτε δικό τους εάν δεν είναι αυτόνομο ή εάν δεν έχουν βγάλει όλα τα βιβλία μιας σειράς!δεν πιστεύω βέβαια ότι τους ενδιαφέρει και ιδιαίτερα εάν τους ενδιέφερε θα ανταποκρίνονταν καλύτερα στις απαιτήσεις των αναγνωστών που αν μη τι άλλο τους στηρίζουν τόσα χρόνια και δεν θα έβρισκαν φθηνές δικαιολογίες!\nΒιβλίο: Άγγελος και δαίμονας , 7 έτη 32 εβδομάδες πριν , από: 9and3quarters\nΚαλά mary1993 λεμε ακριβως τα ίδια πράγματα! Τα σχόλια μας είναι σχεδόν πανομοιότυπα! Ούτε συννενοημένοι να είμασταν! Νομίζω ότι αυτό κάτι δείχνει (αγαπητές εκδόσεις Πατάκη)!!!!\nΔυστυχώς κάνετε λάθος. Αυτό που περιγράφετε όντως συμβαίνει, αλλά όχι στην συγκεκριμένη περίπτωση. Η ΤΡΙΛΟΓΙΑ Άγγελος & Δαίμονας ήταν από την αρχή προγραμματισμένη ως ΤΡΙΑ βιβλία. Τυχαίνει να έχω διαβάσει το βιβλίο (όπως ανέφερα και σε προηγούμενα σχόλια μου) και η ιστορία τελειώνει με το λεγόμενο λογοτεχνικό όρο cliffhanger. Δηλαδή σε τέτοιο σημείο, που η ιστορία να διακόπτεται απότομα, χωρίς καμία λύτρωση για τους χαρακτήρες, με αποτέλεσμα να πρέπει να διαβάσεις την συνέχεια της ιστορίας στο επόμενο βιβλίο. Συμπτωματικά πριν λίγες μέρες η Laini Taylor (συγγραφέας του βιβλίου) έγραψε ένα άρθρο σχετικά με το πώς το Άγγελος & Δαίμονας είναι τριλογία, ήταν τριλογία (και δεν έγινε μετά από απαίτηση του εκδότη, όπως υποστηρίζετε) και θα είναι τριλογία. Καθώς επίσης και πώς αυτό επηρεάζει την πλοκή και τους αναγνώστες των βιβλίων. Δώστε λίγο χρόνο να το διαβάσετε, αξίζει τον κόπο: http://www.lainitaylor.com/2013/02/hugs-for-series-readers.html Αλλά ακόμα και αν αυτό δεν συνέβαινε σε αυτή την περίπτωση, (που συμβαίνει) το ίδιο συμβαίνει και για τα άλλα βιβλία που ανέφερα; (Το Εον και τον Θρύλο; Και η λίστα δεν τελειώνει εδώ, είναι ατελείωτη). Γιατί για το πρώτο αναφέρατε πως δεν θα το συνεχίσετε και για το δεύτερο αν και τριλογία έχετε αγοράσει αν δεν κάνω λάθος τα δικαιώματα μόνο για το ένα βιβλίο. Αλλά ακόμα και αν υποθέσουμε ότι όλα τα παραπάνω δεν ισχύουν, η απάντηση σας πώς απαντάει στην ερώτηση μου; Εφόσον οι αναγνώστες σας ζητούν τόσο επίμονα την συνέχεια (προσχεδιασμένη από την αρχή ή μη, δεν έχει σημασία) ποια είναι τα κριτήρια της απόφασης σας; Νομίζω πως είμαι υπερβολικά ευγενικός και αυτό το κάνω γιατί σας αγαπώ πολύ, γιατί να θέλετε να λέμε και του στραβού το δίκιο για το αν το βιβλίο πήγε καλά ή όχι ευθύνεται η προώθηση που του κάνατε που ήταν ανύπαρκτη. Ξέρετε πόσους φίλους έχω που ασχολούνται με το συγκεκριμένο είδος λογοτεχνίας και όταν τους λέω σήμερα ένα χρόνο από όταν βγήκε το Άγγελος & Δαίμονας, ότι είναι το Daughter of Smoke & Bone με κοιτάνε με γουρλωμένα μάτια; Σε αυτό φταίει το γεγονός ότι το μεταφράσατε άθλια. Λες και σας είπε κανείς να το μεταφράσετε η Κόρη του Καπνού και του Κοκάλου όπως υποστηρίζει η μεταφράστρια τονίζοντας εύλογα το γεγονός ότι δεν είναι εύηχο. Η κόρη του Καπνού & των Οστών ήτα δύσκολο να το μεταφράσετε; Οι έλληνες αναγνώστες είναι χαζοί; Σας μεταφέρω λόγια της μεταφράστρια, για να μην μιλάω στον αέρα «Το μοναδικό ίσως στοιχείο που χρειάζεται να αλλάξει τελείως, για να έχει νόημα για τον Έλληνα αναγνώστη, είναι ο αρχικός τίτλος του βιβλίου, κατά λέξη: Η κόρη του καπνού και του κόκαλου». Γιατί δηλαδή να μην έχει νόημα ο ξένος τίτλος για τον έλληνα αναγνώστη; Στην Ελλάδα υπάρχουν πάρα πολύ αναγνώστες που κοιτάνε την ξένη αγορά και ενημερώνονται και όσοι εκδοτικοί κρατούν τα ξένα εξώφυλλα και τίτλους πάνε καλά, γιατί οι αναγνώστες αναγνωρίζουν τα βιβλία. Κάποιος που έχει δει το Daughter of Smoke & Bone και το ψάχνει στα ελληνικά που να καταλάβει σε συνδυασμό με την άθλια προώθηση σας, ότι είναι ο Άγγελος & Δαίμονας; Αυτό για μένα έπαιξε μεγάλο ρόλο στην επιτυχία ή όχι του βιβλίου. Ξεφεύγω εγώ όμως από το θέμα που δεν είναι η ο τίτλος (αν και είναι και αυτός ένα παράγοντας). Το θέμα μας είναι για ποιο λόγο αποφασίζετε να εκδώσετε σειρές αν δεν τις εκδώσετε ολόκληρες; Εκδώστε αυτοτελή βιβλία. Δεν ξέρω τι να πω. Και δεν φταίτε βέβαια και εσείς που μου απαντάτε με αυτόν τον τρόπο λες και είμαστε αφελείς. Κάπως πρέπει και εσείς να υποστηρίξετε την λάθος για μένα απόφαση του εκδοτικού σας οίκου. Αν κάνω κάπου λάθος, διορθώστε με.\nΑν και ειλικρινά ο εκδοτικός σας είναι ένας από τους αγαπημένους καθώς από το δημοτικό ακόμη αγόραζα όλα τα βιβλία σας από τις σειρές χελιδόνια,κύκνοι και ειδικά φέτος θα εκδώσετε τα βιβλία που θα ήθελα πιο πολύ απ’όλα να δω στα ελληνικά οφείλω να πω πως η στάση είναι απαράδεκτη.Θα ήθελα πραγματικά να μου εξηγήσετε το σκεπτικό σας πως παίρνετε τόσες πολλές νέες σειρές χωρίς να τις συνεχίζετε ενώ θα μπορούσατε να πάρετε τις μισές από αυτές αλλά τουλάχιστον να τις συνεχίσετε.Αυτό ς ο τρόπος εξασφαλίζει περισσότερες πωλήσεις;Και δεν νομίζω ότι το άγγελος και δαίμονας δεν γράφτηκε σαν σειρά αφού κατευθείαν ανακοινώθηκε ότι θα κυκλοφορήσει το επόμενο και επίσης αν εξ αρχής ήταν αυτόνομο γιατί η συγγραφέας το άφησε σε τέτοιο κρίσιμο σημείο;Και ας πούμε ότι το δεχομάστε για το συγκεκριμένο βιβλίο ότι δεν έχει συνέχεια αλλά το έχετε κάνει και με πολλές άλλες σειρές όπως την εόν, το καλοκαίρι που ξύπνησα όμορφη,έρωτας βαμπίρ,το ημερολόγιο μιας πριγκίπισσας κτλ και φαντάζομαι ότι θα το κάνετε και με τον θρύλο αλλά και με τη μαγεία του αίματος.Και ναι τα γνωρίζω όλα αυτά γιατί είμαι φανατική αναγνώστρια σας.Θεωρώ ειδικά ότι η εόν είχε αρκετή επιτυχία καθώς σε πολλά ηλεκτρονικά βιβλιοπωλεία αλλά και σε άλλα σαιτ έχω δει πολλούς οι οποίοι ανυπομονούν για το δεύτερο βιβλίο που τελικά ποτέ δεν θα έρθει.Σαφώς και εκφράζω εδώ ένα παράπονο μου δεν έχω κάτι με τον εκδοτικό σας και θα συνεχίσω να αγοράζω βιβλία σας γιατί θεωρώ ότι κάνετε εξαίρετες επιλογές αλλά και μεταφράσεις αλλά δεν ξέρω εάν θα ξεκινήσω ξανά κάποια σειρά σας αν δεν έχετε ξεκαθαρίσει εξ αρχής ότι θα της συνεχίσετε απλά γιατί και εσείς νομίζω ότι καταλαβαίνετε ότι είναι πολύ άσχημο για έναν αναγνώστη να μένει με την αγωνιά και την απορία για την συνέχεια.\nΒιβλίο: Σκοτεινή ηρωίδα , 7 έτη 32 εβδομάδες πριν , από: robsten\nΕυχαριστω !!και τα βιβλια που μου προτεινατε τα εχω διαβασει ;) ,χτες τελειωσα και το Σιντερ ,τελειο!!!\nΒιβλίο: Άγγελος και δαίμονας , 7 έτη 32 εβδομάδες πριν , από: editor\nΤο άγγελος και δαίμονας δεν γράφτηκε σαν σειρά. Η συγγραφέας έγραψε ΕΝΑ βιβλίο το οποίο ολοκληρώνεται. Και έτσι το αγοράσαμε και εμείς, δίχως να υπάρχει συνέχεια. Στη λογοτεχνία, όπως και στον κινηματογράφο, αν ένα βιβλίο έχει επιτυχία, ο εκδότης ζητάει από το συγγραφέα να γράψει τη συνέχεια του για εμπορικούς λόγους. Χωρίς δηλαδή να απαιτείται από την ιστορία (πχ δεν χρειάζεται να δεις ΟΛΟΥΣ τους Τζέιμς Μποντ!). Αυτό φυσικά δεν ισχύει για όλες τις σειρές. Υπάρχουν βιβλία που εξαρχής έχουν γραφτεί για να κυκλοφορήσουν σε συνέχειες. Πάντως αυτό δεν ισχύει για το συγκεκριμμένο. Διάβασέ το! Δεν θα απογοητευτείς!\nΒιβλίο: Σκοτεινή ηρωίδα , 7 έτη 32 εβδομάδες πριν , από: editor\nΤον Μάιο το περιμένουμε. Μέχρι τότε προτείνουμε Σίντερ, Δίψα, Άγγελο και Δαίμονα και Μαγεία του αίματος. Εξαιρετικά!\nΓεια σας !! ποτε περιπου θα το εχουμε στα χερια μας ?? Ευχαριστω :-)\nΒιβλίο: Σκοτεινή ηρωίδα , 7 έτη 32 εβδομάδες πριν , από: Elena gr\nΓεια σας!!!εχετε κανενα νεο, ποτε θα βγει?\nto thelw!!! pote vgenei?\nΒιβλίο: Άγγελος και δαίμονας , 7 έτη 33 εβδομάδες πριν , από: 9and3quarters\nΤι;!;!;! *-* Γιατί;!;!;! :/ :( :C Ειλικρινά γιατί μας το κάνετε αυτό; Το Άγγελος & Δαίμονας είναι για μένα ίσως το καλύτερο (εφηβικό-και όχι μόνο) βιβλίο που έχετε εκδόσει. Γιατί μας αναγκάζετε να μην μάθουμε πότε το τέλος ή να αναγκαστούμε να καταφύγουμε στα αγγλικά; Πραγματικά ως αναγνώστες το μόνο που θέλουμε είναι να μας σέβεστε εκδίδοντας ολόκληρες τις σειρές βιβλίων που φέρνετε. Με στεναχωρεί πάρα πολύ που το λέω (και ιδιαίτερα σε εσάς που είστε ένα εκδοτικός οίκος που σέβομαι πολύ, αλλά και επειδή εδώ στο i-read-i-teen έχετε δημιούργησει μία εκπληκτική παρέα και στέκεστε δίπλα σε εμάς τους αναγνώστες σας ως φίλοι και όχι μόνο ως πελάτες που θα σας δώσουμε λεφτά), αλλά είστε απαράδεχτοι. Δεν καταλαβαίνω γιατί πρέπει στην Ελλάδα να υπάρχει αυτό το αίσθημα ανασφάλειας για τον αν θα ολοκληρωθούν οι αγαπημένες μας σειρές ή όχι. Χτες σας ρώτησα αν θα συνεχίσετε την διλογία Εον και που απαντησατε όχι. Εγω είχα σκόπο να αγοράσω το πρώτο βιβλίο και να το διαβάσω. Πλεον όμως εφόσον μου απαντήσατε όχι δεν πρόκειται να το αγοράσω. Θα διαβάσω άλλες σειρές που είμαι σίγουρος ότι θα μπορέσω να απολαύσω ολόκληρες στην γλώσσα μου αν και αυτό με θλίβει. Εχω παρατηρήσει στον εκδοτικό σας οίκο μία πρακτική σε κάποια βιβλία να αγοράζετε ολόκληρες τις σειρές και όταν σας ρωτάμε να απαντάτε με σιγουριά πότε θα βγει η συνέχεια (όπως πχ. στο Μέχρι την Άκρη του Σύμπαντος, και το πιο πρόσφατο Σίντερ) ενω σε άλλες αγοράζετε μόνο τα δικαιώματα του πρώτου βιβλίου και αν έχει επιτυχία αναλογα συνεχίζετε (όπως πχ. συνέβη στο Αγγελος & Δαίμονας αλλά και στον επέρχομενο Θρύλο). Δεν καταλαβαίνω για ποιο λόγο και με ποια κριτηρια γίνεται αυτό. Μας αναγκάζετε δηλαδή να χάσουμε την εμπιστοσύνη μας στον εκδοτικό σας οίκο και να αγοράζουμε μόνο βιβλία από εκδότες που εκδίδουν ολόκληρες τις σειρές βιβλίων τους (όπως πχ. τις εκδόσεις Πλατύπους); Εγω προσωπικά πλεον ως αναγνώστης θα διστάζω πριν αγοράσω βιβλίο σας και θα περιμένω πρώτα να δω αν θα εκδόσετε ολόκληρη την σειρά πριν το αγοράσω κατι που με θλίβει πάρα πολύ γιατί εκδίδετε εκπληκτικά βιβλία. Δεν ξέρω τι να πω. Με στεναχωρείτε πολύ δυστυχώς. Και μάλιστα για το Αγγελος & Δαίμονας εχω δει πολλά σχόλια από πολλούς αναγνώστες που περιμένουν την συνέχεια. Το μοναδικό κριτήριο δηλαδή πριν αποφασίσετε για το αν θα προχωρήσετε στην έκδοση ενός βιβλίου είναι πόσα αντίτυπα πούλησε το πρώτο; Καταλαβαίνω πώς οι καιροι είναι δύσκολοι και δεν μπορείτε να συνεχίζετε σειρές αν δεν πάνε καλά, γιατί εξαλλου και εσεις πρέπει να επιβιώσετε. Όμως, δεν καταλαβαίνω γιατί εφόσον ισχύει το παραπάνω εκδίδετε χιλιάδες σειρές που τελικα μενουν ημιτελείς. Γιατί δεν επιλέγετε προσεχτικά λίγες σειρές βιβλίων, με αποτέλεσμα να μπορείτε να τις προωθήσετε στο μέγιστο και να έχετε την δυνατότητα να τις ολοκλήρωσετε; Αν δεν μπορείτε να εγγυηθείτε ότι θα πάρουμε μια σειρά ολόκληρη στα χέρια μας, μην την εκδίδετε. Κάτι παρόμοιο με την περίπτωση του Αγγελος & Δαίμονας είχε συμβει με το βιβλίο Ο Κήπος των Πειραμάτων των εκδ. Διόπτρα που είχαν αποφασίσει να μην συνεχίσουν την τριλογία εκδίδοντας το δεύτερο βιβλίο, αλλά ο κόσμος διαμαρτυρήθηκε, το ζήτησε και τελικά άλλαξαν γνώμη. Δηλαδή αυτό πρέπει να γίνει; Να διαμαρτυρηθούμε; Δεν είναι αυτονόητο ότι θέλουμε να έχουμε την δυνατότητα να διαβάσουμε ολόκληρη την ιστορία μίας σειράς; ΥΓ. Όσο για το Σίντερ δυστυχώς δεν το έχω πάρει ακόμα στα χέρια μου, αλλά ανυπομονώ να το κάνω και να βυθιστώ μέσα του!!\nΒιβλίο: Άγγελος και δαίμονας , 7 έτη 33 εβδομάδες πριν , από: editor\nΚατά μεγάλη πιθανότητα δεν θα κυκλοφορήσει. Ξεκίνησες το Σίντερ;\nΦτάσαμε σχεδόν ένα χρόνο από όταν κυκλοφορησε το Αγγελος & Δαίμονας. Πότε επιτέλους θα κυκλοφορήσει το δεύτερο μέρος της τριλογίας!;\nΒιβλίο: Σκοτεινή ηρωίδα , 7 έτη 34 εβδομάδες πριν , από: 9and3quarters\nΝα ζητήσουμε από την μεταφράστρια να μας χαρίσει κεφάλαιο!!


«Ο θρήνος ότι οι Γερμανοί πληρώνουμε τους φτωχούς Έλληνες πρέπει να σταματήσει» – e-volos\n«Ο θρήνος ότι οι Γερμανοί πληρώνουμε τους φτωχούς Έλληνες πρέπει να σταματήσει»\nΕιδικότερα αναφέρει, σύμφωνα με το Αθηναϊκό Πρακτορείο Ειδήσεων:\nΑπό την άλλη, η Γερμανία έπρεπε επίσης να μεταβιβάσει ποσά στον ESM και στην Ελλάδα ύψους 0,914 δισ. ευρώ το 2013 και 2014. Το καθαρό κέρδος της Γερμανίας από τη “βοήθεια” προς την Ελλάδα φθάνει τα 2,9 δισ. ευρώ στη Γερμανία. Ο θρήνος ότι εμείς οι Γερμανοί πληρώνουμε τους φτωχούς Έλληνες πρέπει τώρα να σταματήσει. Κερδίζουμε από την Ελλάδα».\nBασανιστήρια που κάνουμε καθημερινά στο σώμα μας


Δύσκολοι καιροί για γερασμένες αυτοκρατορίες: Οι ΗΠΑ κινδυνεύουν να χάσουν δύο πολέμους - INFO-WAR\nΔύσκολοι καιροί για γερασμένες αυτοκρατορίες: Οι ΗΠΑ κινδυνεύουν να χάσουν δύο πολέμους\nΣτην πραγματικότητα, ο κορονoϊός όχι μόνο δεν κατάφερε να κάμψει την επιθετικότητα της Ουάσιγκτον, αλλά συχνά μετατρέπεται, εμμέσως, σε ένα ακόμη «όπλο» για την ολοκληρωτική εξόντωση των αντιπάλων της.\nΗ πιο προφανής δραστηριότητα του Στέιτ Ντιπάρτμεντ και του Πενταγώνου είναι η συνέχιση της προσπάθειας ανατροπής δημοκρατικά εκλεγμένων κυβερνήσεων μέσω κυρώσεων, οι οποίες μάλιστα εντείνονται εν μέσω της εξάπλωσης του κορονοϊού. Από τη στιγμή που ανακοινώθηκε η πανδημία οι ΗΠΑ έχουν μπλοκάρει ορισμένους από τους βασικότερους αγοραστές πετρελαίου της Βενεζουέλας, γεγονός που στερεί από τη χώρα και τις τελευταίες πηγές εισοδήματος. Οι κυρώσεις συνοδεύτηκαν από την επικήρυξη του προέδρου Νικολάς Μαδούρο με την κατηγορία της εμπορίας ναρκωτικών, η οποία σύμφωνα με διεθνείς οργανώσεις δεν προκύπτει ούτε καν από τα κρατικά αρχεία των ΗΠΑ.\nΤο σχέδιο της λεγόμενης «δημοκρατικής μετάβασης» που παρουσίασε ο Αμερικανός υπουργός Εξωτερικών Μάικ Πομπέο και το οποίο προβλέπει το σχηματισμό προσωρινής κυβέρνησης συνασπισμού δεν είναι τίποτα περισσότερο από μια ωμή απειλή: Η απομακρύνετε τον εκλεγμένο σας πρόεδρο ή θα προκαλέσουμε εκατόμβες νεκρών ενισχύοντας τον αποκλεισμό εν μέσω της πανδημίας.\nΟι κινήσεις αυτές πραγματοποιούνται καθώς το Πεντάγωνο ενισχύει δραστικά τις δυνάμεις της Νότιας Διοίκησης (U. S. Southern Command) που ελέγχουν τη Νότια Αμερική, κυρίως με τη βοήθεια της ακροδεξιάς κυβέρνησης της Βραζιλίας, της χούντας της Βολιβίας και της φιλοαμερικανικής κυβέρνησης του Ισημερινού. Στα μέσα Μαρτίου ο ναύαρχος Κρεγκ Φάλερ ανακοίνωσε ενίσχυση των ναυτικών και αεροπορικών δυνάμεων αλλά και αποστολή ειδικών δυνάμεων με πρόσχημα την αυξημένη επιρροή της Κίνας και της Ρωσίας στην περιοχή.\nΝα σημειωθεί ότι προ ημερών αξιωματούχοι του Πενταγώνου ζήτησαν επιπλέον 20 δισεκατομμύρια δολάρια για την ενίσχυση και της Διοίκησης Ινδικού-Ειρηνικού, με προφανή στόχο των περαιτέρω στρατιωτικό αποκλεισμό της Κίνας. Το αίτημα παρουσιάστηκε εν μέσω μια πρωτοφανούς επιχείρησης αντι-κινεζικής προπαγάνδας στην οποία συμμετέχουν ενεργά και μυστικές υπηρεσίες των ΗΠΑ αφήνοντας να διαρρεύσει ότι οι κινεζικές αρχές γνώριζαν για τον κορονοϊό πολύ πριν ενημερώσουν τη διεθνή κοινή γνώμη. Η βασική θεωρία συνωμοσίας, την οποία προωθούν πλέον ακόμη και κυρίαρχα μέσα ενημέρωσης στις ΗΠΑ, είναι ότι το Πεκίνο χρησιμοποιεί τον κορονοϊό για να κυριαρχήσει στο διεθνές εμπόριο τη στιγμή που η παγκόσμια βιομηχανική παραγωγή λιμνάζει λόγω της πανδημίας.\nO συνδυασμός ενισχυμένων κυρώσεων και απειλών στρατιωτικής επέμβασης συνεχίζεται και εναντίον του Ιράν, το οποίο διέρχεται μια από τις χειρότερες περιόδους στη σύγχρονη ιστορία του. Στις 2 Απριλίου ο Ντόναλντ Τραμπ απείλησε για άλλη μια φορά τη χώρα με στρατιωτική επίθεση σε περίπτωση που η Τεχεράνη πραγματοποιήσει κάποια «ύπουλη» κίνηση – ένα σενάριο για το οποίο δεν έδωσε καμία άλλη εξήγηση. Η απειλή στρατιωτικής επέμβασης είχε σαν βασικό στόχο να αποθαρρύνει κάθε ξένη κυβέρνηση και εταιρεία από πιθανή οικονομική συνεργασία με το Ιράν, η οποία θα μείωνε τις επιπτώσεις του οικονομικού αποκλεισμού.\nΣε αυτό το πλαίσιο ασφυκτικών πιέσεων προς την Τεχεράνη εντάσσεται και η ανάπτυξη συστοιχιών Patriot στο Ιράκ, παρά την σαφή αντίδραση του ιρακινού κοινοβουλίου το οποίο έχει ζητήσει την άμεση απομάκρυνση των αμερικανικών στρατευμάτων από το έδαφός του.\nΤην ίδια στιγμή στη Σομαλία οι ΗΠΑ συνεχίζουν τους από αέρος βομβαρδισμούς. Στις 2 Απριλίου το Πεντάγωνο ανακοίνωσε ότι σκότωσε τρία μέλη της οργάνωσης Αλ Σαχάμπ, μεταξύ των οποίων και το ηγετικό στέλεχος Γιουσούφ Τζις. Οι συνεχιζόμενες επιδρομές του Πενταγώνου έχουν σαν αποτέλεσμα την διάδοση της έντασης και σε γειτονικές χώρες καθώς οι Ουάσιγκτον αναγκάζει φιλικά καθεστώτα να στέλνουν στρατιωτικές δυνάμεις στη Σομαλία.\nΠαρόλα αυτά η συνεχιζόμενη επιθετικότητα των ΗΠΑ φέρνει ήδη και τα αντίθετα αποτελέσματα στην αμερικανική υπερδύναμη. Καταρχήν εκατοντάδες Αμερικανοί στρατιώτες μετατρέπονται σε φορείς του ιού καθώς όπως φαίνεται το Πεντάγωνο δεν λαμβάνει τα κατάλληλα μέτρα για την προστασία τους στις περίπου 800 στρατιωτικές βάσεις που διαθέτει σε όλο τον κόσμο . Ήδη έχουν παρουσιαστεί κρούσματα στο προσωπικό τεσσάρων αεροπλανοφόρων, γεγονός που δημιουργεί άμεσα προβλήματα στην επιχειρησιακή τους ικανότητα. Παράλληλα οι αμερικανικές στρατιωτικές βάσεις στο Αφγανιστάν όπου εμφανίστηκαν κρούσματα, βρίσκονται σε καραντίνα και οι στρατιώτες δεν μπορούν να επιστρέψουν στις ΗΠΑ ή να μετακινηθούν σε άλλες περιοχές μέχρι νεοτέρας.\nΤο πραγματικά «υπαρξιακό» πρόβλημα των ΗΠΑ όμως σχετίζεται περισσότερο με τα οικονομικά δεδομένα των στρατιωτικών επιχειρήσεων. Ο Λευκός Οίκος καλείται να δώσει ένα διμέτωπο οικονομικό αγώνα για να προστατεύσει την αμερικανική οικονομία στο εσωτερικό (με κρατικές ενισχύσεις που φτάνουν τα 2 τρισεκατομμύρια δολάρια) ενώ ταυτόχρονα πρέπει να συντηρεί την υπερδιογκωμένη πολεμική μηχανή του. Σε άλλες ιστορικές περιόδους αυτή η δραματική αύξηση των κρατικών δαπανών είχε θετικά αποτελέσματα για την αμερικανική και την παγκόσμια οικονομία καθώς έβγαζε το καπιταλιστικό σύστημα παραγωγής από μακροχρόνια ύφεση. Το χαρακτηριστικότερο παράδειγμα είναι η περίοδος πριν και κατά τη διάρκεια του Δευτέρου Παγκοσμίου Πολέμου, όπου το αμερικανικό κράτος παρενέβη αρχικά με το πρόγραμμα του New Deal για την τόνωση της οικονομίας και στη συνέχεια έστρεψε όλους τους πόρους του στην πολεμική παραγωγή. Τα οφέλη όμως από αυτές τις ενέργειες ήρθαν μετά το τέλος του πολέμου καθώς η ανάγκη ανοικοδόμησης της Ευρώπης έδινε τρομακτικές ευκαιρίες οικονομικής ανάπτυξης. Αντίθετα στην περίπτωση του κορονοϊου δεν έχουμε καταστροφή υποδομών οι οποίες θα χρειαστούν ανοικοδόμηση. Το αμερικανικό κράτος λοιπόν καλείται να προσφέρει ένα New Deal και να συντηρήσει τις πολεμικές του επιχειρήσεις χωρίς προφανή οικονομικά οφέλη στο άμεσο μέλλον.\nΔύσκολοι καιροί για γερασμένες αυτοκρατορίες.


» smart looks style with soul\nPosted: March 11, 2013 | Author: mystyleforecast.com | Filed under: Closet | Tags: beauty tips, calzedonia, fashion tips, how to wear socks, smart looks, socks, socks trend, spring trends, ss13, ss2013, street style, style tips, tips, trends, κάλτσες | 358 Comments »\nΑπό την κατασκήνωση θυμάμαι, όταν ήμουν 10 χρονών, αλλά μπορώ να πω και πιο πριν αγαπούσα…τον κρυμμένο θησαυρό. Δεν ξέρω γιατί. Έτσι απλά. Το παιχνίδι, το μυστήριο, τα γέλια, η ελεγχόμενη αγωνία, η προσπάθεια, τα αστεία, η έρευνα, η μαγεία του να ψάξω παντού, η ομάδα που πάντα άλλαζε, η απίστευτη ασφάλεια του ότι…κάτι καλό στο τέλος θα βρεις. Το καθένα μία αιτία από μόνη της και ταυτόχρονα όλα μαζί. Και μετά, αρκετά μετά…μεγαλώνοντας, μαζί με όλες τις παιδικές μου αναμνήσεις, έκλεισα σε ένα κουτάκι ξενοιασιάς στα συρτάρια μου, στον δικό μου “κρυμμένο θησαυρό”, πολλά και μαζί αυτές τις αυθεντικά όμορφες στιγμές. Αυτές που αυθόρμητα ζωγραφίζουν χαμόγελα ξαφνικά όταν οδηγώ. Και μόνο εγώ όπως και μόνο εσύ, οταν συμβαίνει, ξέρεις γιατί. Οι άλλοι όχι. Έτσι απλά επειδή τις σκέφτηκες για λίγο. Έτσι απλά επειδή υπάρχουν αποκλειστικά για σένα εκεί.\nΚαι αυτό τον θησαυρό, τον αναζητώ πια παντού. Κάθε φορά που αποφασίζω να ψάξω. Κάθε φορά που αποφασίζω να αφεθώ στην μαγεία των μικρών πραγμάτων που αλλάζουν ζωή και στυλ μαζί. Γιατί, αλήθεια τώρα, χωρίζονται ποτέ αυτά τα δύο;\nΓια αυτά τα μικρά, λοιπόν, που, όμως, έχουν μεγάλη σημασία, για αυτά θα σου πω σήμερα . Έτσι, για να ξεκινήσει η εβδομάδα με την ¨κρυφή” αισιοδοξία του θησαυρού. Για να ξεκινήσει με την ασφαλή σκέψη πως με το κάτι μπορείς να κάνεις πολλά.\nΚάλτσες. Έννοια αγαπημένη και καμιά φορά παρεξηγημένη, φέτος, σήμερα, τώρα είναι η κατάλληλη εποχή να την προσέξεις, να την γνωρίσεις και να την αγαπήσεις πολύ.\nΗ ταυτότητά τους ιδιαίτερη. Cool…για το πέρασμα του χρόνου τις βρίσκει σε πείσμα όλων πάντα εκεί και…απίστευτα hot γιατί περήφανα κουβαλούν πάνω τους την επιτυχία δύο συνεχόμενων σεζόν, σε ακολουθούν πιστά στις ανοιξιάτικες βόλτες σου μέχρι να υποκύψεις στο επίμονο κάλεσμα των σανδαλιών.\nΜετά από ένα απολαυστικό Κυριακάτικο meeting με τον Κεραυνούλη, θέλω να σου δείξω όλα όσα μπορείς να αγαπήσεις και να αξιοποιήσεις απλά και μόνο σε ένα ζευγάρι κάλτσες. Κάνε scroll down μερικά πολύτιμα ανοιξιάτικα μυστικά, ξόρκισε τα “ίσως” και τα “αποκλείεται” που φτάνουν στα χείλη σου και περιπλανήσου σε 150 συν κάτι λέξεις για να βρείς στο τέλος τους έναν Calzedonia διαγωνισμό-έκπληξη.\nΟ χρόνος ξεκινά από το Παρίσι, περίπου 12 μήνες πριν…\nΜε αγάπη από μένα για εσένα…\nΚαι αφού χόρτασες το βλέμμα και τόνωσες την έμπνευσή σου, έλα εδώ να διεκδικήσεις τον θησαυρό. Και αν το κάνεις με αγάπη και πάθος θα είσαι μία από τις δύο τυχερές που θα κερδίσουν από τέσσερα υπέροχα ζευγάρια κάλτσες Calzedonia. Όλα διαφορετικά μεταξύ τους. Όλα συντονισμένα με το πιο fresh ανοιξιάτικο στυλ από την λατρεμένη Calzedonia. Τον socks chic παράδεισό μου, ο οποίος φέτος γίνεται 27 χρονών, λόγω των αμέτρητων εμπνευσμένων σχεδιών και των ακαταμάχητων χρωμάτων που “γεννιούνται” από τα νέα trends και μόνο στο funky διεθνές network των 1470 καταστημάτων του μπορώ να βρω.\nΤα βήματά σου…συγκεκριμένα. Κάνε like εδώ, εγγραφή εδώ και άσε το σχόλιό σου κάτω από αυτό το blog post. Ο διαγωνισμός θα τρέχει μέχρι τα μεσάνυχτα της Πέμπτης 14/3και η κλήρωση θα γίνει την Παρασκευή 15/3 πότε θα ανακοινωθούν οι νικήτριες με σχόλιο κάτω από το post. Καλή επιτυχία, bat girls!\nΌποιο κι αν είναι το στυλ σου, κοίτα κάθε μέρα να περνάς καλά. Κι όταν λέω να περνάς καλά εννοώ και με την μόδα και την ομορφιά. Εξάλλου, αυτός είναι ο τρόπος για να ξεχωρίζεις από το πλήθος.\nConcept/styling: Annousa Mela_Director/editing: Vasilios Michail_Hair/Make Up: Konstantina Michopanou_Beauty tricks: Σκιά ματιών, πινέλο και βιταμινούχο νερό Fix+, Mac.\nΦώτα, κάμερες, μουσική και…μυστικά!\nΜόδα και ομορφιά πάνε χέρι χέρι. Και εγώ, αυτό, απλά το αγαπώ.\nΣτα εργαστήρια της παγκόσμιας μόδας, οι τάσεις γεννούν αχόρταγα ευφυέστατα make up looks.\nΤα make up looks ερωτεύονται με πάθος συγκεκριμένα everyday looks και αποφασίζουν μεθοδικά να γίνουν αναπόσπαστο κομμάτι τους.\nΤα everyday looks καταγράφονται από την όποια κάμερα και μένουν ανεξάντλητη παρακαταθήκη έμπνευσης από τώρα για πάντα. Κλασική διαδικασία με διόλου κλασικά αποτελέσματα.\nOk, μία πολυαγαπημένη μου εμμονή/πρόκληση είναι η χρήση ενός προιόντος με πολλούς τρόπους.\nΠρώτη στην bat λίστα μου, η ιριδίζουσα σκιά. H sparkling μπεζ, η soft καφέ, η coo ροζ, η λαχταριστή σοκολατί.\nΑν και η δυναμική της λάμψη ενίοτε με τρόμαζε, κατέληξα πως οι δυνατότητές της είναι απλά απεριόριστες.\nΑπεριόριστες και ιδανικές για τρία looks “χτισμένα” πάνω σε αγαπημένα items της γκαρνταρόμπας.\nPop cool κολεγιακό τζάκετ. Marshmallows office chic. Funky patterned look.\nΆντε λοιπόν, τι περιμένεις; Δυνάμωσε το blog volume, όπου κι αν βρίσκεσαι, και κάνε add στις ομορφοστυλάτες σημειώσεις τα πιο γρήγορα τρικ.\nΤελικά, μερικά δευτερόλεπτα πάντα αρκούν για να ξεχωρίσεις από το πλήθος απρόσμενα και μοναδικά.\n#Let’s dance Contest\nΤρεις τυχερές θα αποκτήσουν τα τρικ ομορφιάς -τρία σετ που θα περιέχουν την επιλεγμένη σκιά και το βιταμινούχο νερό- του επεισοδίου 29 των STAND OUT OF THE CROWD EPISODES. Για την συμμετοχή σας, αρκούν τρία βήματα. Κάντε like στην σελίδα του facebook, εγγραφή στο you tube channel και αφήστε το σχόλιό σας κάτω από αυτό το post. Αλήθεια, εσείς ποιο τρικ θα δοκιμάζετε πρώτο;! Ο διαγωνισμός θα λήξει στις Πέμπτη 17/11 στις 23.59 και τα αποτελέσματα θα ανακοινωθούν την επομένη με σχόλιο κάτω από εδώ!\nBat kisses+ love


Μόλλη Μαχαίρα: Επίκαιρο Τηλεοπτικό λεξικό\nΕπίκαιρο Τηλεοπτικό λεξικό\nΗ γλώσσα που χρησιμοποιούν οι πολιτικοί και οι δημοσιογράφοι σήμερα είναι κάτι το μοναδικο. Φανταστικές λέξεις που σημαίνουν άλλο για εμάς και άλλο για αυτούς. Εύηχες και κούφιες νέες λέξεις που προέρχονται από τη νεοπασοκική διάλεκτο. Διαβάστε μόνοι σας :\nΛοβερδισμός: Σχολή του μοντέρνου τηλεοπτικού θεάτρου που αποσκοπεί στην αποκατάσταση του παρεξηγημένου μελοδράματος. Ως ιδρυτές της σχολής θεωρούνται οι Ανδρέας Λοβέρδος, Λούκα Κατσέλη και Γιάννης Παναγόπουλος. Επίτιμος διδάκτωρ ο Γεώργιος Παπανδρέου.\nΑναδιανομή πλούτου: προωθημένη μέθοδος λιποαναρρόφησης, με την οποία αφαιρούνται περιττές ποσότητες χρημάτων από τις τσέπες, τα πορτοφόλια, τα συρτάρια, και τα στρώματα μισθωτών και συνταξιούχων και παροχετεύονται προς λογαριασμούς ελβετικών τραπεζών.\nΠορεία προς τον πολίτη: Η συνάντηση κυβερνητικών στελεχών με μερίδα πολιτών , με τη συνοδεία τουλάχιστον τεσσάρων διμοιριών ΜΑΤ. Κατά τη διάρκεια του τελετουργικού οι πολίτες κραδαίνουν σακούλες, κεσέδες και κυπελάκια με γιαούρτι (αγελαδινό, πρόβειο, άπαχο, χαμηλών λιπαρών) τραγουδώντας τον ύμνο «το ΠΑΣΟΚ είναι εδώ και ληστεύει το λαό»\nΠροστασία του πολίτη: Το σοσιαλιστικό κεκτημένο στη διαφύλαξη της ελευθερίας του καταναλωτή από τον παρασιτισμό διαδηλωτών και απεργών, με τη χρήση χημικών, κρουνών ύδατος, ελαστικών ροπάλων, σκύλων, μοτοσυκλετών και -λίαν συντόμως- καταδρομέων και βατραχανθρώπων.\nΔημοσιογραφική κυβερνολογία: Η τελειοποίηση της δημοσιογραφικής δεοντολογίας, μέσω της υποχρεωτικής αναπαραγωγής της κυβερνητικής επικοινωνίας από αξιόπιστους υπαλλήλους του πατριωτικού κεφαλαίου (πλοιοκτήτες, εργολάβοι και άεργοι πρόεδροι ΣΕΒ). Επιτυγχάνεται μέσω της επιλογής πιστών Ορθο-μνημονιακών αναλυτών στα κεντρικά δελτία ειδήσεων.\nΑν πραγματικά θα θέλατε να μάθετε περισότερα για αυτή τη νέα διάλεκτο, μία φιλική ιστοσελίδα είναι έτοιμη να σας δώσει τις γνώσεις της εδώ


Gavros.gr - Ο κοντός, ο «χοντρός» και ο… όμορφος\nΔευτέρα, 11 Δεκεμβρίου 2017 - 09:17\nΗ βελτίωση του Ολυμπιακού είναι εμφανής και το σερί των νικών έχει φτάσει, ήδη τις πέντε. Η ομάδα δείχνει πιο εκρηκτική και οι μεσοεπιθετικοί παίκτες κάνουν την διαφορά. Επί Χάσι θεωρούνταν μάταιη η συνύπαρξη των Μάριν, Οτζίτζα και Φορτούνη στην ίδια 11άδα, όμως επί Λεμονή και με καλύτερη φυσική κατάσταση το αδύνατον γίνεται δυνατόν.\nΟι «ερυθρόλευκοι» απέδωσαν πολύ καλό ποδόσφαιρο και στο Αγρίνιο, όπως συνέβη και στην Κέρκυρα και το είδαμε και με τον Απόλλωνα στο Καραϊσκάκη για μεγάλο διάστημα. Οι δύο ανατροπές στα τελευταία 3 ματς αποδεικνύουν αφενός ότι η ομάδα δεν έχει χάσει το μέταλλο του πρωταθλητή και αφετέρου πως τα ατού της παίρνουν πρωτοβουλίες.\nΠρώτος και καλύτερος ο Μάρκο Μάριν. Ο «κοντός» έχει κάνει μια σειρά αγώνων με εξαιρετική απόδοση και κυρίως αντέχει να βγάζει όλο το 90λεπτο και να μην είναι εκείνος που χρειαζόταν αλλαγή στο 60’.\nΤώρα που ανεβαίνει ξανά και ο Οτζίτζα Οφόε όλα γίνονται πιο εύκολα. Ο «χοντρός» ξέρει καντάρια μπάλα και χαίρεσαι να τον βλέπεις να πατάει σε κάθε σπιθαμή του γηπέδου. Φαίνεται ότι άφησε πίσω του τις αμφιβολίες, μετά την περιπέτεια της κλοπής στο σπίτι του και τον φόβο της γυναίκας του για παραμονή στην Ελλάδα.\nΟ όμορφος αυτής της φαντεζί παρέας είναι ο Κώστας Φορτούνης, ο οποίος και πασάρει και σκοράρει και ταυτόχρονα έχει συνειδητοποιήσει πως πρέπει και να μαρκάρει. Το να βλέπεις τον Φορτούνη να δημιουργεί είναι κάτι γνώριμο, αλλά όταν βγάζει πείσμα και αμυντικά τον κάνει ακόμα πιο πολύτιμο.\nΟι τρεις τους συν τον Ανσαριφάρντ και τους δύο ακραίους μπακ, Κούτρη και Ελαμπντελαουί αποτελούν πηγές δημιουργίας και είναι άλυτα προβλήματα για τους αντιπάλους τους. Ωστόσο, είναι αναγκαίο να δώσουν ένα χέρι βοηθείας παραπάνω στην άμυνα για να μην δέχεται η ομάδα συνεχώς γκολ.\nΠροσωπικά θεωρώ ότι Μάριν, Οτζίτζα και Φορτούνης πρέπει να κάτσουν και να μιλήσουν και να αποφασίσουν ότι από αυτούς θα ξεκινάει η άμυνα γιατί έτσι η ομάδα θα λύσει το πρόβλημά της. Σίγουρα ο Ολυμπιακός έχει δεχθεί γκολ και από πολλά ατομικά λάθη, αλλά αυτά γίνονταν, γίνονται και θα γίνονται.\nΤο θέμα η ομάδα να προχωρήσει ακόμα πιο δυνατά έχοντας όλα τα «όπλα» της στην 11άδα απαλλαγμένη πια από ευρωπαϊκές υποχρεώσεις. Το βέβαιο είναι ότι μπορούν να το κάνουν και ερώτημα είναι αν θα θελήσουν να βάλουν το καλό της ομάδας πάνω απ’ όλα και πάνω από την προσωπική τους άνεση.\nΆλλωστε, αν η ομάδα γίνει ακόμα πιο δυνατή τότε και η «Αγία Τριάδα» των Μάριν, Οτζίτζα και Φορτούνη θα ευχαριστιέται περισσότερο στο ποδόσφαιρο.


Alpha Bank: Επιταχύνεται το Project Galaxy, δρομολογείται η απόκτηση του ελέγχου της Cepal\nΤτΕ: Στο -5,8% η ύφεση της Ελλάδας το 2020, στο +5,6% η ανάπτυξη το 2021\nAlpha Bank: Η πανδημία COVID-19 έχει επηρεάσει πάνω από το 70%-80% του παγκόσμιου εργατικού δυναμικού\nΣτα 7,49 δισ. εκτοξεύθηκε το έλλειμμα του προϋπολογισμού στο α' 5μηνο του 2020\nEurobank: Σε χαμηλό 8 ετών το ποσοστό ανεργίας, η απόκλιση από την Ευρωζώνη παραμένει υψηλή\nfinancialreport.gr 05:04, 18 Οκτ 2019\nΗ πτώση του ποσοστού ανεργίας στην Ελλάδα συνεχίστηκε τον Ιούλιο 2019.\nΣύμφωνα με τα εποχικά διορθωμένα στοιχεία της μηνιαίας έρευνας εργατικού δυναμικού της Ελληνικής Στατιστικής Αρχής (ΕΛΣΤΑΤ), ο λόγος των ανέργων ως προς το εργατικό δυναμικό μειώθηκε στο 16,9% (για πρώτη φορά κάτω του 17,0% από τον Μάιο 2011) από 17,1% και 19,1% τον Ιούνιο 2019 και τον Ιούλιο 2018 αντίστοιχα. Για το σύνολο της περιόδου Ιανουαρίου-Ιουλίου 2019, ο μέσος όρος του ποσοστού ανεργίας διαμορφώθηκε στο 17,7%, μειωμένος κατά -2,1 ποσοστιαίες μονάδες σε σύγκριση με το αντίστοιχο διάστημα πέρυσι.\nΌπως παρουσιάζεται στο Σχήμα 1, η προαναφερθείσα δυναμική στην ετήσια πτώση του ποσοστού ανεργίας είναι παρόμοια με αυτή που διαμορφώνεται από το 2ο τρίμηνο 2017 και έπειτα (κοντά στις -2,0 ποσοστιαίες μονάδες).\nΕπί παραδείγματι, στο προσχέδιο του Κρατικού Προϋπολογισμού 2020, το εκτιμώμενο ποσοστό ανεργίας για τα έτη 2019 και 2020 είναι στο 17,4% και 15,6% αντίστοιχα (από 19,3% το 2018).\nΗ ψαλίδα ανάμεσα στο ποσοστό ανεργίας στην Ελλάδα και την Ευρωζώνη έχει μειωθεί αισθητά τα τελευταία χρόνια.\nΣυγκεκριμένα, από τις 15,8 ποσοστιαίες μονάδες τον Οκτώβριο 2013 (27,8% vs 12,0%) μειώθηκε στις 9,4 ποσοστιαίες μονάδες τον Ιούλιο 2019 (16,9% vs 7,5%).\nΕντούτοις, εξακολουθεί να είναι πολύ υψηλή. Τον Ιούλιο 2019 η ελληνική οικονομία είχε το υψηλότερο ποσοστό ανεργίας ανάμεσα στις χώρες της Ευρωπαϊκής ένωσης των 28 Κρατών Μελών (βλέπε Σχήμα 2).\nΤην εν λόγω αρνητική πρωτιά τη διατηρεί ανελλιπώς από τον Αύγουστο 2012. Εκτός της Ελλάδας, άλλες οικονομίες με σχετικά υψηλό ποσοστό ανεργίας είναι η Ισπανία (13,9%), η Ιταλία (9,8%) και η Γαλλία (8,5%).\nΣτο άλλο άκρο της κατανομής συναντάμε χώρες με σχετικά χαμηλό ποσοστό ανεργίας (π.χ. κάτω του 4,0%), όπως η Ρουμανία, το Ηνωμένο Βασίλειο, η Ουγγαρία, η Μάλτα, η Ολλανδία, η Πολωνία, η Γερμανία και η Τσεχία.\nΠοιο είναι το κόστος που επωμίζεται η ελληνική οικονομία λόγω της υψηλής απόκλισης που παρουσιάζει σε όρους ποσοστού ανεργίας σε σύγκριση με την Ευρωζώνη;\nΓια να δώσουμε μια απάντηση σε αυτό το ερώτημα υπολογίζουμε τον αριθμό των απασχολούμενων ατόμων στην Ελλάδα που αντιστοιχεί σε ένα ποσοστό ανεργίας ίσο με αυτό της Ευρωζώνης, ήτοι 7,5%.\nΚάνοντας την υπόθεση ότι το εργατικό δυναμικό διατηρείται στα τρέχοντα επίπεδα, ήτοι 4.706,5 χιλιάδες άτομα (βλέπε Σχήμα 3), τότε, αν το ποσοστό ανεργίας στην Ελλάδα ήταν ίσο με 7,5% αντί για 16,9%, η απασχόληση (3.909,3 χιλ άτομα τον Ιούλιο 2019) θα ήταν υψηλότερη κατά 11,4% ή 444,2 χιλ άτομα.\nΥπό το πρίσμα μιας νεοκλασικής συνάρτησης παραγωγής (με διαμέτρηση των παραμέτρων βάσει των στοιχείων της ελληνικής οικονομίας), η προαναφερθείσα ενίσχυση της απασχόλησης ισοδυναμεί με αύξηση του πραγματικού ΑΕΠ κατά 6,6% ή 12,6 δις (υπό την υπόθεση ceteris paribus των υπολοίπων συντελεστών της παραγωγής και της συνολικής παραγωγικότητας).\nΣυνεπώς, αν θέσουμε ως μέτρο σύγκρισης την οικονομία της Ευρωζώνης, τότε τα προαναφερθέντα μεγέθη αποτελούν μια προσέγγιση του ετήσιου κόστους – σε όρους απολεσθείσας απασχόλησης και παραγωγής – που επωμίζεται η ελληνική οικονομία εξαιτίας του υψηλού ποσοστού ανεργίας (σε σχέση με την Ευρωζώνη) που τη χαρακτηρίζει.\nΤαυτόχρονα, ισοδυναμούν με τη σωρευτική ανάπτυξη που δύναται να συνεισφέρει ο παραγωγικός συντελεστής της εργασίας κατά τη διάρκεια της κυκλικής ανάκαμψης της οικονομίας (μεσοπρόθεσμα).\nΩστόσο μακροπρόθεσμα η συμβολή του συνδέεται με τον ρυθμό μεταβολής του εργατικού δυναμικού και του πληθυσμού, με τις μακροπρόθεσμες εκτιμήσεις για τον τελευταίο να είναι δυσμενείς για την ελληνική οικονομία.


Ο τίτλος προοιωνίζει μια κουραστική ή επίπονη προσπάθεια που κρατά σε βάθος χρόνου. Η παραγωγή και η ατέρμονη πάλη με το έργο, την πραγματικότητα και την επιβίωση του καλλιτέχνη αφενός και η αέναη προσπάθεια του κοινού να κατανοήσει, και να αποκρυπτογραφήσει τη σκέψη του δημιουργού και της τέχνης αφετέρου δίνουν τα βασικά στοιχεία αυτής της έκθεσης.\nΑλλοτε ο θεατής ταλαιπωρείται από την καλλιτέχνη και συνθέτει μόνος του το έργο από προετοιμασμένα κομμάτια που κρεμά στον τοίχο (Anna Khodorkovskaya), άλλοτε από την αφύσικη και άβολη στάση της καλλιτέχνιδας στη φωτογραφία (Elisabeth von Samsonow), άλλοτε πάλι από το δωμάτιο με τις κυψέλες που παραπέμπει σε οστεοφυλάκιο και όπου ο επισκέπτης φοβάται μήπως δει και το δικό του όνομα χαραγμένο (Μπάμπης Καραλής). Ένα διακριτικό δείγμα ΝΑΤΟϊκού καμουφλάζ με έντονο ροζ και πορτοκαλί μας υπενθυμίζει ότι τίποτα δεν καμουφλάρεται (Christian Rupp). Και αν ο θεατής δεν πιλατεύτηκε αρκετά τότε το video όπου κάποιος που μοιάζει με μαυραγορίτη προσπαθεί επίμονα και ενοχλητικά να του πλασάρει στο δρόμο εισιτήρια για το κοντινό μουσείο θα τον φέρει σε αμηχανία (Pablo Chiereghin). Για όλους και όλες έχει από κάτι. Ο ψαγμένος φιλότεχνος σίγουρα θα αναρωτηθεί αν το έργο που έχει φιλοτεχνήσει κάποιος τρίτος με κιμωλία από τη γραπτή περιγραφή του καλλιτέχνη είναι στο πλαίσιο αυτού που θεωρεί τέχνη (Aldo Giannotti). Οι περφόρμανς όπου φαινομενικά ασύνδετα κείμενα δραματοποιούνται σε σύντομες δράσεις ενώπιον του κοινού με τη συμμετοχή του επιτείνουν τη σύγχυση και ολοκληρώνουν την εικόνα (Julius Deutschbauer).\nΠάντως όποια διάθεση και να έχει ο επισκέπτης, είναι μέρος της έκθεσης και απολαμβάνει μαζί με τον καλλιτέχνη την αβάσταχτη ελαφρότητα του βάρους.\nΤην έκθεση υποστηρίζει η Αυστριακή Πρεσβεία στην Αθήνα.\nΣτο πλαίσιο της έκθεσης, παρουσιάζονται οι performances:\n30.6 Champagne in the bedroom, Julius Deutschbauer\n2.7 Asoziale naehe/ Asocial closeness, Julius Deutschbauer\n1 - 4.7 BACK TO BASICS: The Alphabet, Fragment of an ongoing performance project\n2.7 Demeter returning, Elisabeth von Samsonow\nΏρες λειτουργίας: Πέμπτη 2.7, Παρασκευή 3.7, 16:00 – 21:00 Σάββατο 4.7, 12:00 – 21:00


Basketblog.gr | Αρθρογράφοι | Γεωργίου | Ολυμπιακός από εποχές ...ΣΕΦ!\nΟ Σωτήρης Γεωργίου σχολιάζει το ματς με την Μακάμπι.\n17.10.2020 00:20 / basketblog\nΚαλά ρε Γεωργίου τρελάθηκες θα μου πει κανείς; Στο ΣΕΦ δεν έπαιζε ο Ολυμπακός; Ναι,αλλά το άδειο ΣΕΦ δεν έχει καμία σχέση με το να έχει 10000 κόσμο.Οπως και να έχει ο Ολυμπιακός δίκαια με γνώμονα το σύνολο της αναμέτρησης κέρδισε την Μακάμπι έστω και αν χρειάστηκε την τρίποντη βόμβα του Χάρισον από τα 7,5μ στο τέλος για να μην πάει το ματς στην παράταση που το ισοφάρισε η ομάδα του Σφαιρόπουλου που δεν έχει καμία σχέση με τη περσινή.\nΗ φετινή Μακάμπι δεν έχει την περσινή ποιότητα,δεν έχει ένα Μπλακ πχ στο σέντερ,δεν έχει τόσο βάθος όσο πέρσι.Ομως είναι πολύ δουλεμένη και μπασκετική ομάδα σε βαθμό που λες πως αυτή η ομάδα παίζει καλό μπάσκετ και το πιο κλασάτο Μιλάνο δύο μέρες πριν ήταν μαύρα χάλια; Καμία σχέση πια Σφαιρόπουλος-Μεσίνα όσο και αν ακούγεται βαρύ...\nΕτσι ο Ολυμπιακός καθάρισε καπάκι σε άδειο γήπεδο δύο ματς με αντιπάλους του για την οκτάδα και είναι σημαντικό. Ξεχνά με το διπλό και στο Κλάσικο στο ΟΑΚΑ το σοκ με την εντυπωσιακή όμως προς το παρόν Ζάλγκιρις και προχωρά με σωστές βάσεις. Και από την άμυνα κερδίζει αλλά και από την επίθεση όπως στα δύο τελευταία ματς του ΣΕΦ.\nΟ Μπαρτζώκας είναι ...μανούλα να βρίσκει καλούς παίκτες φτηνούς και μετά να εκτοξεύεται η αξία του και ο Χασάν Μαρτίν που επέμενε επ αυτού ο Έλληνας τεχνικός είναι αυτό ακριβώς. Ψηλός "τσέπης" που λέμε,αθλητικός ψηλός,αλλά δεν μοιάζει στον Χάινς αλλά στον Ντάνστον! Κέρβερος ισοπέδωσε τους ψηλούς της Μακάμπι με 8/9δ. Ο Σφαιρό έφερε το ταλέντο Ζίζιτς από το ΝΒΑ που δεν έπιασε εκεί αλλά δεν κάνει για πολύ υψηλό επίπεδο. Πολύ σοφτ, θέλει δουλειά, γι αυτό δεν βρήκε θέση στο ΝΒΑ. Ο Μπλέιζερ που ήρθε από την Ρισόν είναι για 5', έπαιξε 25΄ και ξεκίνησε καλά με 2τρ αλλα χάθηκε.\nΟ Χάντερ ήταν θετικός στο σέντερ αλλα όχι στην άμυνα και κρατά τους 15π. Ο κλασικός Ουιλμπέκιν αλλά δουλεμένη ομάδα και έτσι επέστρεψε και το έκανε θρίλερ και πέρασε και μπροστά στο 37' από τις διαφορές 6-8π που απέκτησε ο Ολυμπιακός μετά το 15-22. Ο Ολυμπιακός είχε 12/29τρ,πήρε και τα ριμπάουντς. Το πιοσημαντικό ειναι ότι ο Ολυμπιακός κέρδισε με μέτριο Σλούκα, κακό Παπανικολάου και τον Πρίντεζη χαμηλά. Ολοι αυτοί είχαν 15π μαζί που σημαίνει ότι φτιάνει γεμάτο ρόστερ με βάθος.\nΟ Χάρισον καθοριστικός. Καλός ο Σπανούλης και με σημαντικό καλάθι από παλιά στο 82-79, τρομερός Μαρτίν, μέτριος είπαμε Σλούκας. Χαμηλά ο Πρίντεζης καθώς ήταν τρομερός στην θέση του με τα 4/5τρ ο Βεζένκοφ που ήταν αλφάδι μετά το πρώτο άστοχο. Ντεφορμέ ο Παπανικολάου, μάχες στην άμυνα ο Τζένκινς που κολλάει με τον Σπανούλη. Αστοχος (0/5τρ) αλλά με ενέργεια στην άμυνα ο Μακίσικ όπως και ο Έλις. Ελάχιστα έπαιξαν Λίβιο (από τραυματισμό)-Λαρεντζάκης.\nΑρθρογραφία, Σωτήρη Γεωργίου


Την παραίτηση του Π. Κουρουμπλή ζητεί η Ν.Δ. - Ελλάδα - Νέα Κρήτη\nΤώρα διαβάζετε: Την παραίτηση του Π. Κουρουμπλή ζητεί η Ν.Δ.\nΑνανέωση 23/04/2015, 18:19\nΤην παραίτηση του υπουργού Υγείας Παναγιώτη Κουρουμπλή ζητεί η Νέα Δημοκρατία, υποστηρίζοντας ότι έχει πιαστεί «διπλά και τριπλά ψευδόμενος».\nΣύμφωνα με τον τομεάρχη Υγείας του κόμματος Χρήστο Κέλλα, το πρώτο ψέμα του κ. Κουρουμπλή είναι ότι ισχυρίζεται πως το έγγραφο δέσμευσης των ταμειακών διαθεσίμων των κρατικών νοσοκομείων δεν φέρει την υπογραφή του.\n«Ή δεν γνωρίζει ο υπουργός τι συμβαίνει στο υπουργείο του, ή οφείλει σήμερα κιόλας να ζητήσει την παραίτηση του γενικού διευθυντή Οικονομικών Υπηρεσιών του υπουργείου του», σημειώνει ο κ. Κέλλας.\nΤον καλεί επίσης, «αντί να ρίχνει την ευθύνη στους υπηρεσιακούς παράγοντες, να ζητήσει συγγνώμη, όχι για την άγνοιά του, αλλά για τα ψεύδη του».\nΟ τομεάρχης Υγείας της Ν.Δ., σύμφωνα με το naftemporki.gr, αναφέρει ακόμη ότι ο κ. Κουρουμπλής λέει και δεύτερο ψέμα όταν διαβεβαιώνει ότι δεν είναι υποχρεωτική η μεταφορά των ταμειακών διαθεσίμων στην Τράπεζα της Ελλάδος, αλλά είναι στη διακριτική ευχέρεια των Διοικήσεων των νοσοκομείων.\n«Ας διαβάσει ο κ. υπουργός το έγγραφο του υπουργείου του προς τις ΥΠΕ με το οποίο ζητά άμεση εφαρμογή της ΠΝΠ που είναι και υποχρέωση των Διοικήσεων των νοσοκομείων», συμπληρώνει.\nΤέλος, ο κ. Κέλλας σημειώνει ότι «μέχρι σήμερα, ο κ. Κουρουμπλής λαΐκιζε ως αντιπολίτευση, αγνοώντας τι συμβαίνει στο χώρο της Υγείας». «Σήμερα διαπιστώνουμε ότι αγνοεί και το τι συμβαίνει στο χώρο ευθύνης του στο υπουργείο Υγείας», συνεχίζει.


ΓΟΝΕΙΣ | 21ο Δημοτικό Σχολείο Αθηνών "Λέλα Καραγιάννη"\n«Ο Κίκο και το Χέρι – Ο Κανόνας του εσώρουχου»\n…να θυμάστε ότι όλα τα παιδιά θέλουν να δείχνουν ότι είναι δυνατά και πιο ικανά από τα άλλα.\nΌταν οι γονείς καλούνται να πουν «Όχι» στο παιδί τους\nΟ γονιός, για δικούς του λόγους, πολλές φορές φοβάται να πει «Μη!» και «Όχι» στο παιδί του. Ξέρει ότι το σωστό είναι να αρνηθεί. Όμως φοβάται να το κάνει. Φοβάται ότι ίσως δεν πρέπει ν’ αρνηθεί, για ν’ αποφύγει να εμπλακεί σε κουβέντες, εντάσεις, συγκρούσεις. Μέχρι που φτάνει κάποιες φορές να φοβάται και να σκεφτεί ακόμη ότι εδώ πρέπει να πει «Μη!» – κι αφήνει να τον κυβερνά και να τον οδηγεί ο δικός του φόβος… και οι απαιτήσεις, οι γκρίνιες ή το χαμόγελο του παιδιού….\nΤο «Μη!» και το «Όχι» όμως είναι κάτι που κανείς γονιός δεν μπορεί και δεν πρέπει να αποφύγει να πει στο παιδί του. Η δυσάρεστη απαγόρευση ή άρνηση μπορούν να αφομοιωθούν εποικοδομητικά από το παιδί, αν ο γονιός υποστηρίζει το «Μη!» και το «Όχι» του με τρία στοιχεία:\nΔεν υπάρχει λόγος να φοβάται ο γονιός όταν πρόκειται να αρνηθεί κάτι στο παιδί. Δεν πρόκειται να χάσει την αγάπη του. Δεν πρόκειται να το τραυματίσει. Δεν πρόκειται να φανεί στα μάτια του κακός ή παράλογος. Κουβέντες απλές, στρογγυλές και με νόημα, συναισθηματική καθησύχαση και αναζήτηση εναλλακτικών ικανοποιήσεων επιτρέπουν στο γονιό να πει «Μη!» και «Όχι» στο παιδί του κατά τρόπο εποικοδομητικό.\nΠηγή: Από το βιβλίο του Ν. Σιδέρη «Τα παιδιά δεν θέλουν ψυχολόγο. Γονείς θέλουν!», εκδ. Μεταίχμιο\nΠειθαρχία και επιβολή ορίων\nΗ άσκηση ελέγχου και η επιβολή πειθαρχίας αποτελεί ένα από τα βασικά θέματα που απασχολούν τους γονείς. Η επιβολή πειθαρχίας αποτελεί σημαντικό παράγοντα για την ομαλή ψυχοκοινωνική ανάπτυξη του παιδιού. Τα παιδιά στα οποία οι γονείς επιβάλλουν όρια και κανόνες και μπορούν να συμμορφωθούν, νιώθουν ασφάλεια και ικανοποίηση από τον εαυτό τους. Αντίθετα, τα παιδιά στα οποία οι γονείς τους δεν μπορούν να ασκήσουν πειθαρχία, νιώθουν ανασφάλεια και μπορεί να αναπτύξουν διάφορα προβλήματα και κυρίως, ανυπακοή και αντικοινωνική συμπεριφορά.\nΟρισμένες βασικές αρχές που μπορούν να βοηθήσουν τους γονείς στην άσκηση πειθαρχίας είναι:\nØ Τα παιδιά έχουν ανάγκη από όρια και κανόνες.\nΌταν οι γονείς αδυνατούν να επιβάλλουν όρια, τα παιδιά αναπτύσσουν διάφορα προβλήματα όπως ανασφάλεια, άγχος και επιθετικότητα.\nØ Το παιδί θέλει να προσαρμοστεί στους κανόνες που επιβάλλουν οι γονείς, όταν υπάρχει καλή σχέση μεταξύ τους.\nΤα παιδιά που εισπράττουν απόρριψη ή υπερπροστασία αντιδρούν στη συμμόρφωση στους γονεϊκούς κανόνες.\nØ Η διεργασία είτε ο τρόπος που ζητείται από το παιδιά να συμμορφωθεί στους κανόνες που επιβάλλονται, έχει πολύ μεγάλη σημασία για τη συμμόρφωσή του.\nΕίναι σημαντικό να κατανοούμε τις ανάγκες του παιδιού και να ακούμε την άποψή του πριν θέσουμε τους δικούς μας όρους.\nØ Οι απαιτήσεις από το παιδί να είναι αντίστοιχες της ηλικίας του.\nΌταν π.χ. πιέζουμε ένα παιδί τεσσάρων χρόνων ή μεγαλύτερο να γράφει ή να μάθει να απαριθμεί ενώ δυσκολεύεται, ή όταν του παίρνουμε δύσκολα για την ηλικία του παιχνίδια, το οδηγούμε σε αποθάρρυνση και μείωση της ανάπτυξης της αυτονομίας του. Η εμπιστοσύνη του παιδιού στον εαυτό του αναπτύσσεται όταν τα καταφέρνει σε αυτό που κάνει και όταν εμείς το εμπιστευόμαστε.\nØ Κατανόηση των συναισθημάτων του παιδιού και ενθάρρυνση να τα εκφράζει.\nΤα συναισθήματα αποτελούν την πρώτη αντίδραση όταν υπάρχουν δυσκολίες στην οικογένεια. Το να μάθουμε τα παιδιά να τα αναγνωρίζουν και να τα εκφράζουν αποτελεί ένα σημαντικό βήμα για τη διευκόλυνση της επικοινωνίας και την αντιμετώπιση των παρεξηγήσεων και εντάσεων στην οικογένεια. Με φράσεις όπως « είναι φυσικό να νιώθεις θυμό ή λύπη γιατί απογοητεύτηκες», με συζήτηση για τα συναισθήματα και κυρίως με το να εκφράζουμε εμείς ως γονείς και να αντιμετωπίζουμε τα δικά μας συναισθήματα μπορούμε να διδάξουμε το παιδί.\nΠηγή: Φυλλάδιο «Συμβουλευτική Γονέων… γιατί νοιαζόμαστε» του Ινστιτούτου Διαρκούς Εκπαίδευσης Ενηλίκων\nΜάθε παιδί μου γράμματα με τρόπο\nΕίναι συχνό το φαινόμενο πολλά παιδιά να μην θέλουν να ανοίξουν τα βιβλία τους και να συνεχίσουν το διάβασμα μετά από μια κουραστική μέρα στο σχολείο. Οι γονείς καλούνται λοιπόν να βρουν τρόπους ώστε να καταφέρουν να κάνουν τη μελέτη διασκεδαστική.Στη συνέχεια θα βρείτε μερικές συμβουλές της κλινικής ψυχολόγου Τίνιας Απέργη που μπορούν να βοηθήσουν τους γονείς να κάνουν το «ταξίδι» της γνώσης όσο πιο ευχάριστο γίνεται και να κάνουν τη μελέτη αποδοτική.\nΈνα παιδί συμβουλεύει ………\nv Επικοινωνήστε ανοιχτά με το παιδί σας.\nv Μάθετε να το ακούτε.\nv Συμπεριλαμβάνετε το παιδί σας στις οικογενειακές συζητήσεις. Δείξτε του ότι εκτιμάτε τις απόψεις του.\nv Προσπαθήστε να καταλάβετε την άποψη του παιδιού σας.\nv Δώστε στο παιδί σας ευθύνες κατάλληλες για την ηλικία του.\nv Βάλτε σταθερά όρια. Τα παιδιά θέλουν να ξέρουν τι περιμένουν οι άλλοι από αυτά.\nv Να είστε γενναιόδωροι αλλά και ειλικρινείς όταν επαινείτε ή παροτρύνετε τα παιδιά.\nv Βοηθήστε το παιδί σας να θέσει στόχους και βοηθήστε το να τους πραγματοποιήσει.\nv Να θυμάστε ότι η νίκη δεν είναι το παν. Το σημαντικό είναι η προσπάθεια.\nv Γίνετε θετικό πρότυπο. Αισθανθείτε περήφανος/η για τον εαυτό σας.\nΠΗΓΗ: ΣΥΜΒΟΥΛΕΥΤΙΚΟΣ ΣΤΑΘΜΟΣ ΝΕΩΝ ΝΟΜΟΥ ΠΡΕΒΕΖΑΣ


Ανακαίνιση σπιτιού: Μάθε ΄τα πάντα για την μόνωση | DynamicGroup\nΗ ανακαίνιση σπιτιού είναι μια πολύ απαιτητική διαδικασία. Όταν αποφασίζουμε να αλλάξουμε ριζικά την κατοικία μας, πρέπει να πάρουμε και κάποιες σημαντικές αποφάσεις. Εάν θέλουμε να έχουμε το ιδανικό σπίτι και να φροντίσουμε την υγεία μας, οφείλουμε να αναβαθμίσουμε την μόνωση του σπιτιού μας. Ας δούμε, μερικά από τα προτερήματα μιας καλής μόνωσης στο σπίτι και τρόπους, με τους οποίους θα την πετύχουμε κατά την ανακαίνιση σπιτιού μας.\nΗ υγρασία είναι γνωστή για τα θέματα υγείας που προκαλεί, ειδικά σε άτομα που αντιμετωπίζουν μυοσκελετικά προβλήματα. Η αναβάθμιση της μόνωσης της κατοικίας μας θα περιορίσει σημαντικά την συγκέντρωση της στον χώρο μας. Κατά την ανακαίνιση σπιτιού μας, ιδιαίτερα αν έχουμε και άτομα μεγαλύτερης ηλικίας στο σπίτι ή μικρά παιδιά, οφείλουμε να συμπεριλάβουμε στις εργασίες της ανακαίνισης και την μόνωση του σπιτιού. Μην ξεχνάμε ότι πέρα από τις εμφανείς φθορές, η μούχλα που προκαλείται από την υγρασία μπορεί να μας καταστρέψει ο,τιδήποτε διατηρούμε μέσα σε ντουλάπες.\nΜειώνει το ενεργειακό κόστος\nΈνα από τα σημαντικότερα πλεονεκτήματα της αναβάθμισης της μόνωσης του σπιτιού μας είναι ότι μπορεί να μειώσει το ενεργειακό μας κόστος σημαντικά. Σύμφωνα με το Enviromental Protection Agency των Ηνωμένων Πολιτειών της Αμερικής, ένα νοικοκυριό μπορεί να μειώσει κατά 11% το κόστος θέρμανσης του σπιτιού και κατά 15% το συνολικό ενεργειακό κόστος. Τώρα που οι τιμές του πετρελαίου και του ρεύματος έχουν φτάσει στα ύψη, μια καλή μόνωση μπορεί να μας λύσει τα χέρια.\nΕφόσον, σπαταλάμε λιγότερη ενέργεια, δεν σώζουμε μόνο τον προϋπολογισμό μας, αλλά και το περιβάλλον. Όταν περιορίζουμε την καύση πετρελαίου και την κατανάλωση ηλεκτρικής ενέργειας μειώνουμε τους βλαβερούς ρίπους που εκπέμπονται στο περιβάλλον, όπως το διοξείδιο του άνθρακα. Μονώνοντας σωστά, κατά την ανακαίνιση σπιτιού μας, μπορούμε να συμβάλλουμε και στη σωτηρία του πλανήτη μας στο μέγεθος που μας αναλογεί.\nΠεριορίζει τον εξωτερικό θόρυβο\nΗ αναβάθμιση της μόνωσης κατά την ανακαίνιση σπιτιού περιορίζει σημαντικά την ηχορύπανση. Για όσους από μας ζουν κοντά σε κεντρικούς δρόμους με πολύ κίνηση, η απόφαση είναι μονόδρομος. Φωνές, κορναρίσματα και μηχανάκια είναι μόνο ένα μέρος από την βαβούρα που έρχεται απ’ έξω. Αργά ή γρήγορα πρέπει να πάρουμε την απόφαση να επικοινωνήσουμε με μια έμπειρη ομάδα ανακαινίσεων.\nΠώς θα καταλάβω ότι χρειάζομαι καλύτερη μόνωση\nΠότε είναι επιτακτική η ανάγκη για αναβάθμιση της μόνωσης του σπιτιού μας; Η απάντηση είναι απλή. Αν βλέπουμε στους τοίχους έντονη μούχλα και μαυρίλα σίγουρα έχει έρθει η ώρα να προβούμε σε αλλαγές. Δεν είναι μόνο άσχημη εικόνα, αλλά και ανθυγιεινή. Μία ακόμη ένδειξη είναι η έξαρση του άσθματος στα άτομα που διαμένουν στο σπίτι. Ακόμα, αν βλέπουμε ότι η οικεία μας δεν θερμαίνεται σε ικανοποιητικό βαθμό ή δεν αντέχουμε την ηχορύπανση, μάλλον, ήρθε η ώρα για ανακαίνιση σπιτιού.\nΤρόποι αναβάθμισης της μόνωσης κατά την ανακαίνιση σπιτιού\nΑς δούμε, όμως, τι μπορεί να κάνει για μας μια εταιρεία ανακαινίσεων, όταν αποφασίσουμε να προβούμε στην ανακαίνιση σπιτιού.\nΗ θερμοπρόσοψη είναι από τις πιο συνηθισμένες τεχνικές για να αναβαθμίσουμε την μόνωση του σπιτιού μας. Η διαδικασία περιλαμβάνει την τοποθέτηση θερμομονωτικών πλακών στο εξωτερικό των τοίχων του κτιρίου. Είναι από τους αποτελεσματικότερους τρόπους θερμομόνωσης και είναι κατάλληλος και για παλαιότερα σπίτια.\nΗ ταράτσα είναι το μέρος από το οποίο έχουμε τις σημαντικότερες ενεργειακές απώλειες. Οπωσδήποτε, πρέπει να μονωθεί σωστά για να μην έχουμε προβλήματα με την διατήρηση της θερμότητας/ψύξης και της ενέργειας. Για τον ιδανικό τρόπο μόνωσης της και το κατάλληλο υλικό θα μας βοηθήσει η εταιρεία ανακαινίσεων που θα εμπιστευτούμε.\nΗ εσωτερική μόνωση ακολουθεί παρόμοια διαδικασία με την εξωτερική. Οι ειδικοί θα τοποθετήσουν τις θερμομονωτικές πλάκες στους εσωτερικούς τοίχους του κτιρίου. Ένα από τα πιο συνηθισμένα υλικά εσωτερικής μόνωσης είναι το φάϊμπεργκλας. Σε κάθε περίπτωση, η επιλογή υλικού και τρόπου μόνωσης εξαρτάται σε σημαντικό βαθμό και από τους τοίχους του σπιτιού μας.\nΚαταλήγοντας, κατά την ανακαίνιση σπιτιού είναι αρκετά σημαντικό να προβούμε σε αναβάθμιση της μόνωσης μας. Η καλή μόνωση έχει μόνο θετικά να προσφέρει στην υγεία μας και το περιβάλλον.\nTags: ανακαίνιση σπιτιού, θερμοπρόσοψη, μόνωση, μόνωση ταρατσών, υγρασία


Nike - Nike Air Zoom Structure 22 AA1640-600 - ΡΟΖ/ΜΩΒ\nΑρχική » Γυναικεία Running Shoes » Nike – Nike Air Zoom Structure 22 AA1640-600 – ΡΟΖ/ΜΩΒ\nNike – Nike Air Zoom Structure 22 AA1640-600 – ΡΟΖ/ΜΩΒ\nΑΝΑΛΑΦΡΗ ΣΤΗΡΙΞΗ. ΚΟΜΨΗ ΣΧΕΔΙΑΣΗ. Το γυναικείο παπούτσι για τρέξιμο Nike Air Zoom Structure 22 έχει επανασχεδιαστεί, για να προσφέρει ταχύτητα και σταθερή αίσθηση. Νήματα Flywire για σταθερή εφαρμογή στο πάνω μέρος του ποδιού. Ειδικό διχτυωτό υλικό για αερισμό και στήριξη στα κατάλληλα σημεία. Σύστημα Dynamic Support για ομαλή, σταθερή κίνηση. Μερική επένδυση που αγκαλιάζει το πόδι για μαλακή αίσθηση και άνετη εφαρμογή. Εγκοπές στη γλώσσα για εύκολη εφαρμογή και αφαίρεση. Μονάδα Zoom Air στο μπροστινό μέρος για αντικραδασμική προστασία χαμηλού προφίλ με υψηλή απόκριση. Καουτσούκ Duralon μορφοποιημένο με εμφύσηση στο μπροστινό μέρος, για αποτελεσματικότερη αντικραδασμική προστασία. Βάρος: 252 γραμμάρια (γυναικείο νούμερο 39) Καλούπι: MR-10 Διαφορά ύψους φτέρνας-δαχτύλων: 10 mm\nχρωμα: Μωβ, ροζ\nνουμερο: 39, 40, 42